DODIK DEMANTUJE ČAVIĆA: Nije mi poznato da sam pod sankcijama EU! - Informer\n14:30 Balkan 2\nDODIK DEMANTUJE ČAVIĆA: Nije mi poznato da sam pod sankcijama EU!\nPredsednik Republike Srpske (RS) Milorad Dodik izjavio je danas da mu nije poznato da se nalazi pod sankcijama Evropske unije i da o tome nema nikakvo zvanično obaveštenje\nOn je dodao da "ne oseća" ni da je pod sankcijama Sjedinjenim Američkih Država, koje su mu uvedene 17. januara.\n- Verujem da je to urađeno samo iz refleksa jednog broja ljudi. A što se tiče EU, baš danas imam razgovor s jednim ambasadorom iz EU, pa ne razumem kakve su to moguće sankcije - rekao je Dodik novinarima u Banjaluci.\nOn nije naveo s kojim ambasadorom će se sastati.\nDODIK PROTIV SANKCIJA SAD: Predsednik Srpske zahvalio na podršci ambasdoru Rusije!\nBivši predsednik RS-a i predsednik NDP-a Dragan Čavić izjavio je za Večernje novosti da su ambasadori zemalja EU u BiH pre desetak dana na neformalnom sastanku u Sarajevu odlučili da više ne kontaktiraju s Dodikom.\n- Na taj način EU je praktično već uvela neki vid sankcija predsedniku Republike Srpske - kazao je Čavić.\nMilorad Dodik Sankcije EU Republika Srpska\n23:55 Balkan 1\nDODIK: Brisel naštimovan samo da osuđuje Srbiju i Republiku Srpsku, ne čudi me što ćuti na ustaške parole!\nevo javio se prvi Srbin koji ce noz u ledja da zabije som narodu, uvek se prvi oglase spijuni, umesto da budu zajedno kad je najteze ovaj Cavic predloze EU i USA sta da urade Dodiku.n\nEvo i ja sam cuo,evo po ceo dan idu ulicama i ponavljaju-Samo Cavic Srpsku Spasava.Moralna gromada se prva javila.


Klark: Bez značajnijih promena u spoljnoj politici\nKlark: Odnosi sa Kinom - najvažnije spoljnopolitičko pitanje SAD\n“U kom pravcu će se kretati spoljna politika predsednika Baraka Obame u preostale dve godne njegovog mandata” Kolega Branko Mikašinović postavio je to pitanje saradniku Karnegijevog saveta za medjunarodne odnose, Džonatanu Klarku.\nKlark: “Naredne dve godine, aspekt spoljne politike će biti relativno manje važan od unutrašnje. Procena uspeha učinka predsednikove administracije se neće zasnivati na spoljnopolitičkim uspesima, već na ekonomskoj revitalizaciji. U svetlu toga, ne verujem da administracija planira bilo kakve dramatične spoljnopolitičke inicijative. Drugim rečima, predsednik neće preduzimati bilo kakve rizične poteze. Rekavši to, sasvim je jasno da će najvažnije spoljnopolitičko pitanje biti odnosi Vašingtona sa Kinom, koja je vrlo važna za SAD u svim sektorima - trgovinskom, finansijskom, industrijskom, vojnom, i političkom. Postoje različita mišljena o tome da li je Kina partner ili rival, a to bi moglo da odluči i budući trend odnosa izmedju dve zemlje. U tom smislu, treba pratiti agresivnu ekonomsku politiku i širenje kineskog uticaja u Evropi, Južnoj Americi i Africi i. Medjutim, ono što želim da naglasim je da se spoljna politika predsednika Obame u narednom periodu neće bitno razlikovati od one koju imamo danas, ukoliko ne dodje do neke izuzetne krizne situacije.”\nGlas Amerike: Da li će Evropa i dalje imati važnu ulogu u spoljnoj politici Vašingtona, kao što je bio slučaj do sada?\nKlark: “Evropa je snažan partner SAD, posebno u pogledu saradnje u NATO-u i u ključnim žarišnim oblastima, kao što su Avganistan, Bliski istok i Iran, kao i u domenu ekonomske saradnje. Uprkos kontinuiranim ekonomskim teškoćama Evrope koje vidimo u Portugalu, Španiji, Grčkoj, itd, mislim da će se saradnja izmedju dva kontinenta intenzivirati na dobrobit i Brisela i Vašingtona.”\nGLas Amerike: Da li će Obamina adminstracija imati dovoljno vremena i interesa za sekundarna pitanja, kao što je Balkan?\nKlark: “Stejt department, Pentagon i USAID će nastaviti da igraju važnu ulogu u spoljnoj politici u tom regionu, ali ukoliko ne dodje do neke krizne situacije, administracija će želeti da igra ulogu mladjeg, a ne starijeg partnera, u odnosu na Evropu. Medjutim, u pogledu Balkana imate jedan novi momenat, a to je uloga Turske, koja iznenada nastoji da afirmiše svoju poziciju u tom reigonu i da deluje nezavisno od SAD. Amerika neće igrati klasičnu igru podrške ovoj ili onoj strani u cilju održavanja ravnoteže snaga na Balkanu, niti želi da, na primer, usmeri Tursku protiv Rusije ili obrnuto. SAD žele da održavaju dobre odnose sa Rusijom, kao ključnim akterom u Evropi, koji nas pomaže u Iranu, Avganistanu i energetskom sektoru, ali i sa Turskom zbog njenog sekularnog uredjenja i uticaja u muslimanskom svetu. Znači, Vašington će imati odvojen ali konstruktivan pristup i prema Turskoj i prema Rusiji.”


Ljajić: Kontramere prema Kosovu zbog takse na uvoz brašna - Jutarnji GLASnik\nPosted on 03/11/2017 Author Redakcija Jutarnji GLASnik\tComment(0)\nFoto: Screenshot/ RTV\n„Te ćemo mere sukcesivno pojačavati, u zavisnosti od razvoja situacije. Nismo srećni zbog toga, ali posle izjave kosovskog ministra nemamo nikakav manevarski prostor za političko, dipomatsko, ljudsko rešenje ovog problema“, rekao Ljajić danas u obraćanju medijima, i dodao da ne može da govori o konkretnim kontramerama.\n„Radićemo samo ono što je u skladu sa međunaradnom standardima i našim zakonima. Nećemo preduzimati nikakve mere koje mogu da dođu pod udar CEFTE ili Evropske komsije“, naglasio je Ljajić. On je ocenio da će to biti jasan signal da Srbija ne može da toleriše takvo ponašanje i uvođenje mera koje nemaju realnu osnovu.\n„Mi smo danas pisali i evropskom komesaru sa susedsku saradnju i proširenje Johanesu Hanu, želeći da od njega dobijemo odgovor da li je ovo evropsko ponašanje“, kazao je Ljajić o potezu Kosova, i dodao da se mesecima govori o zajedničkom ekonomskom prostoru u regionu, da je usvojen akcioni plan, a onda se desi „nečuveno“ – da neko, Kosovo, najavljuje izlazak iz CEFTE.\nMinistar trgovine i industrije Kosova Bajram Hasani izjavio je da bi Kosovo moglo da se povuče iz CEFTE ako UNMIK bude i dalje predstavljao Prištinu u toj organizaciji, javila je Radio TV Kosova.\nTagged brašno, cefta, KOSOVO, rasim ljajić


U Valjevu nema ruske vakcine za prvu i treću dozu | Patak Online – Valjevo vesti\nVALJEVO- U Valjevu, kao i u mnogim drugim gradovima u Srbiji, već duže vreme nema prve i treće doze ruske vakcine protiv korona virusa. Koordinator vakcinalnog u Valjevu Vladimir Dimitrijević za portal Patak online kaže da ruske vakcine nema još od kraja septembra.\n„Što se tiče vakcine ’Sputnjik V’ imamo dovoljne količine za revakcinaciju, za one građane kojima je vreme da prime drugu dozu. Međutim, od kraja prošlog meseca ruske vakcine nema za prvu i treću dozu, a još uvek se ne zna kada će nove količinine stići u Valjevo. To nije problem samo u našem gradu, već u mnogim drugim mestima u Srbiji. Ostale vakcine su dostupne za sve doze“, rekao je Dimitrijević.\nDok građani kojima je prošlo šest meseci od revakcinacije ruskom vakcinom dobijaju sms poruke i imejlove od Instituta „Dr Milan Jovanović Batut“, u kojima stoji obaveštenje da je neophodno da se radi očuvanja nivoa imuniteta protiv COVID-19 primi i treća (buster) doza vakcine i da se obratite najbližem domu zdravlja u najkraćem roku, mnogi građani su se proteklih dana vratili sa vakcinalnog punkta u Valjevu neobavljenog posla, jer ruske vakcine nema.\n„Pojedini građani koji su primili dve doze ruske vakcine, a kojima je vreme za treću dozu, odlučili su se da umesto ruske prime vakcinu ’Fajzer’, međutim, mnogi kao buster dozu žele da prime isključivo rusku vakcinu. Zbog toga se dešava da građani odlaze ljuti sa vakcinalnog punkta, jer su odvojili vreme za vakcinaciju, a nisu obavešteni da treće doze ruske vakcine nema. To nije problem do nas, već do centra u Beogradu, odakle se distribuiraju vakcine za celu Srbiju“, kaže koordinator vakcinalnog u Valjevu .\nVakcinalni punkt se nalazi u Centru za kulturu i nema gužve. Prema podacima Zavoda za javno zdravlje u Valjevu je dve doze vakcine primilo 30.620 osoba, dok je trećom dozom vakcinisano njih 7.991.\nPored vakcine protiv korona virusa na vakcinalnom punktu u Valjevu se obavlja i vakcinacija protiv sezonskog gripa vakcinama koje su namenjene osobama do 65 godina starosti. Vakcine za osobe starije od 65 godina u Valjevo bi trebalo da stignu krajem ove sedmice.\nPrethodni članak Za 24 sata preminulo 13 osoba\nSledeći članak Ub dobio još jedan luksuzni hotel


Srbija dobila još jednu stranku : Nadlanu.com\nObjavljeno 29. sep 2013. / 16:28:05\nReč je o Demokratskoj levici Srbije, 95. stranci upisanoj u registar, čije je sedište u tom gradu, ali su ambicije daleko veće.\nNjen osnivač i zastupnik, rodom iz Soluna, kaže da je glavni cilj ove stranke približavanje matice i Srbije, zemlje u kojoj su odlučili da žive, ali i promocija evropskih vrednosti.\nZa sada bez stranačkih obeležja, ali sa jasnom orijentacijom. Partija levog centra koja će se između ostalog zalagati za besplatno obrazovanje i zdravstvo uz poštovanje demokratije. Tako ciljeve nove partije objašnjava njen osnivač Hristos Aleksopulos, koji već 11 godina živi u Ćupriji, gde u Visokoj strukovnoj školi predaje anatomiju.\n"Demokratska levica Srbije je jedna stranka koja će stvarno da se zalaže da bude bliže narodu, koliko grčkom narodu, toliko i srpskom narodu koji živi na ovoj teritoriji. Znači za svakodnevne njegove probleme kojima su nažalost dosta stranaka okrenule leđa, jer se bave visokom politikom. Jeste sve to lepo, mora neko i time da se bavi, ali ja mislim da je naše mesto među građanima".\nPlanovi su ambiciozni - od lokalnog do republičkog nivoa. I dok im je u Grčkoj najbliža najjača opoziciona stranka SIRIZA, Aleksopulos kaže da su u Srbiji spremni na saradnju sa svima koji promovišu evropske vrednosti. Iako su početkom ove godine u roku od samo mesec dana u Ćupriji zapaljene prostorije tri stranke, a počinioci do danas nisu otkriveni, on kaže da se ne boji da se bavi politikom u tom gradu.\n"Mi smo jedna manjina koja nema sukob sa nijednom strankom. Mislim da smo prihvaćeni u društvu jer stvarno mislimo dobro i za nas i za narod i za građane Srbije i ja smatram da to što je bilo, bilo je. Volim da se to ne desi više i ne volim nikad da gledam u prošlost", ističe osnivač Demokratske levice Srbije.\nZa građane Ćuprije sa kojima smo razgovarali osnivanje stranke nacionalne manjine Grka u njihovom gradu bila je novost.\nOni gledaju na to blagonaklono uz konstataciju da smo uvek na raskrsnici između zapada i istoka, a znatiželjni su da čuju šta će ova nova stranka na političkom nebu Srbije da ponudi.\nUz podsećanje da u Srbiji živi više od 5.500 Grka, ali i da je ta zemlja, kako navodi, stub na koji Srbija treba da se osloni na putu ka Evropskoj uniji, Hristos Aleksopulos kaže da će program stranke i njeno rukovodstvo biti predstavljeni početkom iduće godine. Tada će biti konstituisani organi stranke, kako kaže, u duhu demokratije, kako i priliči stranci koja će predstavljati građane zemlje koja je bila njena kolevka.


„Taktičko“ zakucavanje lopte u svoj koš\nHome » Evropska košarka » „Taktičko“ zakucavanje lopte u svoj koš\nU decembru 2015. godine u utakmici nemačke košarkaške Bundeslige sastali su se Braunšvajg i Tibingen. Domaćini su na kraju trijumfovali na susretu koji nije trebao da izazove veliku pažnju, ali je ipak jedan detalj iz završnice ovog meča obišao planetu.\nNa samo četiri desetinke pre poslednjeg zvuka sirene, Braunšvajg je imao dva poena prednosti i slobodno bacanje za Lukasa Gerca. Na zahtev stručnog štaba, Gerc namerno promašuje to slobodno bacanje, ne bi li doveo goste u poziciju da za samo četiri desetinke prvo dođu do skoka, a potom šutiranjem preko celog terena pokušaju da dođu do pobede, što se smatra da gotovo nije moguće. Ipak, umesto da gosti bar pokušaju da dođu do trijumfa, tada se događa nešto zaista neverovatno…\nKrilni košarkaš Tibingena Garlon Grin, koji se u trenutku izvođenja slobodnog bacanja nalazio iza linije za tri poena, zaleće se i pored svih igrača posle promašaja Gerca odlučuje da zakuca loptu u svoj koš?! Potez Grina je iznervirao njegove saigrače i članove stručnog štaba Tibingena, ali i zbunio sudije susreta, koje su se konsultovale pre donošenja odluke da li da priznaju autokoš Grina. Ipak, posle nekoliko desetina sekundi konsultacija odlučuju da nemaju razloga da ne priznaju koš, kojim je praktično i odlučeno pitanje pobednika susreta.\nKada se meč završio mnogi su sa nestrpljenjem očekivali objašnjenje Grina za njegov potez, a ono je usledilo u intervjuu koji je odmah objavljen na zvaničnom sajtu nemačke košarkaške lige: „Bili smo u zaostatku dva poena na 7 desetinki pre isteka vremena kada sam čuo trenera protivničke ekipe kako uzvikuje svom igraču: ‘Promaši slobodno bacanje, promaši slobodno bacanje!’ Odlučio sam tada da brzo zakucam loptu u svoj koš kako bi ostalo još vremena, a mi imali poslednji napad i pokušali da sa izvođenjem lopte sa protivničke polovine nadoknadimo četiri poena zaostatka?!“ – objasnio je svoj potez Garlon Grin.\nObjašnjenje koje je Grin dao medijima samo je dodatno zbunilo ljubitelje košarke, koji su se zapitali kako je on mislio da njegov tim nadoknadi 4 poena zaostatka za manje od pola sekunde, pa makar imao i loptu na protivničkoj polovini. Naravno, kao i uvek u 21. veku kada se dogodi neka slična neobična situacija u sportu, i ovog puta su se čula mišljenja mnogih da je sve zapravo bila nameštaljka zbog kladionica i da je Grin zbog toga se odlučio da zakuca loptu u svoj koš, ne bi li ispoštovao navodni dogovor od pre početka duela. Sa druge strane, oni koji smatraju da je to samo teorija zavere, verovali su u po njima potpuno logično objašnjenje da se Grin zbunio i da se zapravo samo nije dobro snašao u datoj situaciji.\nBilo da je u pitanju kladioničarska nameštaljka, pogrešna taktika ili samo obična zbunjenost, potez Grina je zaista neverovatan i taško da će ikada biti viđeno nešto slično na košarkaškom terenu. Kako je izgledao njegov neobičan potez možete da pogledate na snimku koji je pred vama, a mi potom očekujemo u komentarima i vaša mišljenja o ovom zakucavanju koje je izazvalo dosta pažnje.


Kingston FURY: novi brend namenjen gejmerima, entuzijastima i svima koji traže vrhunske performanse - Internet ogledalo\nYou are at:Home»News»Kingston FURY: novi brend namenjen gejmerima, entuzijastima i svima koji traže vrhunske performanse\nBy Zoran Kovacevic on\t 2.6.2021 News\nNovi brend, decenije iskustva u oblasti gejminga i memorije visokih performansi od strane lidera u DRAM rešenjima\n– Kingston Technology Europe Co LLP, ogranak u okviru Kingston Technology Company, Inc., svetskog lidera u memorijskim proizvodima i tehnološkim rešenjima, danas je objavio ime novog brenda namenjenog gejmerima, entuzijastima i svima onima koji traže visoke performanse: Kingston FURY. Nadovezujući se na neverovatni uspeh HyperX memorijskih proizvoda, Kingston je svoju DRAM, flash i gejming SSD liniju proizvoda preimenovao u Kingston FURY, ulažući resurse i znanje koji dolaze iz osnovne delatnosti kompanije, kako bi stvorila nova generacija proizvoda baziranih na visokim performansama.\nKingston FURY nastavlja razvoj vrhunskih memorijskih proizvoda visokih performansi za entuzijaste i gejmere od strane najvećeg nezavisnog proizvođača memorije na svetu, koji svoje temelje ima u tri decenije stručnosti u oblastima razvoja, testiranja, proizvodnje i korisničke podrške. Pozicija liderske kompanije u DRAM industriji dokazuje da postoje strast, predanost i raspoloživi resursi koji će Kingston FURY učiniti vodećim gejming memorijskim rešenjem visokih performansi na tržištu.\nInženjerska stručnost Kingstona koja stoji iza brojnih priznanja i nagrada u oblasti overclockinga koje je HyperX linije memorijska proizvoda prikupljala još od 2002 godine, nastavlja se u novo doba DRAM i flash rešenja visokih performansi. Iza kulisa je uvek stajao Kingston: Kingston razvoj, Kingston proizvodnja, Kingston testiranje i Kingstonova svetski poznata korisnička podrška.\n„Izuzetno smo ponosni što danas lansiramo novi Kingston FURY brend koji donosi memorijske module sa najboljim performansama za PC entuzijaste i gejmere”, rekao je Bernd Dombrowsky, potpredsednik prodaje i marketinga, Kingston EMEA. „Glavna snaga Kingstona i globalno liderstvo u proizvodnji kvalitetnih DRAM i flash rešenja donosi resurse i entuzijazam u novi brend, i čvrsto pokazuje našu predanost vrhunskim performansama i pouzdanosti.”\nKingston će uskoro predstaviti svoju kompletnu Kingston FURY DDR4 i DDR3 ponudu, a u Q4 će lansirati dugo očekivane DDR5 memorijske module koji su trenutno u fazi testiranja kompatibilnosti i validacije sa dobavljačima matičnih ploča.\nKingston FURY će se sastojati od sledećih kategorija proizvoda:\nKingston FURY Renegade: Visoke brzine i male latencije za neverovatne performanse. Vrhunski lider na polju performansi (u RGB i ne-RGB verzijama) sa DDR4 frekvencijama do 5333MHz.\nKingston FURY Beast: Popularna Kingstonova gaming memorija za entuzijaste savršena je isplativa opcija nadogradnje visokih performansi (u DDR3 i DDR4 RGB i ne-RGB), sa brzinama do 3733MHz.\nKingston FURY Impact: Snažno poboljšanje performansi SO-DIMM-a za prenosne računare, NUC-ove i druge računare malog oblika (u DDR3 i DDR4), sa brzinama do 3200MHz\nIme iskorišćava već popularnu kategoriju proizvoda FURY memorija (osnovanu 2014. godine) i svojim dosadašnjim uspesima steklo je pravo na nošenje liderske baklje, proširujući Kingstonovu tradiciju isporuke izuzetno pouzdanih DRAM rešenja visokih performansi, na tržištu PC entuzijasta i gejmera. Uz Kingstonovu predanost gejmingu, kompanija će uskoro objaviti i brojne globalne esports timove koji će se pridružiti Kingston FURY timu.\nFURY DDR4 i DDR3 Kingston Fury Kingston Technology Company


Otvoren NICS centar za obuku i rad na Komandnom sistemu upravljanja kriznim situacijama – TVSA.BA\nNaslovna/Vijesti/Bosna i Hercegovina/Otvoren NICS centar za obuku i rad na Komandnom sistemu upravljanja kriznim situacijama\nMinistarstvo sigurnosti Bosne i Hercegovine u Sarajevu je otvorilo NICS Centar, koji će služiti za obuku i rad na Komandnom sistemu upravljanja kriznim situacijama – Next Generation Incident Command System (NICS).\nNICS sistem omogućava bolju komunikaciju i koordinaciju između službi za zaštitu i spašavanje u vanrednim situacijama.\nCeremoniji su prisustvovali predstavnici Ministarstva sigurnosti BiH, Ministarstva odbrane BiH, NATO štaba u Sarajevu, EUFOR-a i ambasade SAD u BiH.\nČelnica NATO štaba u Sarajevu brigadna generalica Pamela McGaha kazala je kako iz ličnog iskustva zna da u slučaju odgovora na katastrofe u kriznoj situaciji dvije stvari su najvažnije, brzina i komunikacija.\n“NICS sistem će osigurati da svi pripadnici interventnih službi imaju iste informacije u stvarnom vremenu i mogu međusobno komunicirati i komunicirati s timovima na terenu neovisno o agenciji iz koje dolaze ili zemlje za koju rade. Ovaj najsavremeniji sistem će pomoći da se spase životi i imovina ljudi i na taj način sve u BiH učiniti mnogo sigurnijim”, rekla je McGaha.\nDodala je kako prirodne katastrofe ne poznaju državne granice zbog čega su potrebni zajednički, jedinstveni sistemi te obuka kako bi se osigurali da svi mogu raditi zajedno.


Tanjug 30. juna 2020. 13:03\nRIM – Mala opstina Mondragone, na jugu Italije blizu grada Kaserta, proteklih dana bila je u centru paznje kao novo zariste Civida19, među stranim radnicima koji tu zive i rade.\nPobuna stranih radnika, protiv karantina, prerasla je u sukob između lokalnog stanovnistva i stranaca, a Italijani su, strane radnike vecinom Bugare, optuzivali da sire zarazu i kriminal.\nMeđutim, prema pisanju dnevnog lista Avenire, zrtve kriminala u tom gradu su upravo stranci, jer je policija otkrila i privela pravdi grupu Italijana koji su seksualno iskoristavali maloletne migrante bez roditeljske pratnje.\nU presudi sudija navodi, kako pise list, da su seks sa decom placali po 5 ili 10 eura, picem, cigaretama ili dopunom za mobilni telefon.\nDeca koja su seksualno iskoristavana su maloletni migranti, koji su dosli u Italiju bez roditelja, a poreklom su Bugari, Egipcani, Albanci.\nPrema pisanju lista Avenire, 62 stranice presude su kao iz horor filmova. Osuđeni Italijani su u međusobnim razgovorima, koje je policija snimila, pokazali okrutnost, aroganciju, uverenje da su superiorni, nekaznjivi i totalnu odsustvo saosećanja prema patnji maloletnika”.\nIstovremeno su u međusobnim razgovorima su hvalili mere desnicarskih politicara protiv stranih radnika, a jedan je cak pokrenuo kampanju protiv stranaca, prihvatnih centara i nevladinih organizacija koje su se brinule o strancima.


Brus ONLINE - Potočne pastrmke ponovo u Rasini\nPotočne pastrmke ponovo u Rasini\nPosle dve velike ekološke katastrofe koje su izazvale pomor riba u Rasini, počelo je masovno poribljavanje, prvo u poslednjih nekoliko godina. Dvadeset hiljada potočnih pastrmki pušteno je u gornjem toku reke, u Mitrovom Polju.\nOvoga leta na reci Rasini, koja gornjim tokom protiče kroz aleksandrovačku, srednjim tokom kroz brusku i donjim kroz opštinu Kruševac, dogodile su se dve velike ekološke katastrofe u kojima je uginulo mnogo riba.\nDragan Nićiforović, republički inspektor za prirodne resurse kaže da, nažalost, nisu utvrdili pravog zagađivača ove predivne reke.\n"Ovo je malinarski kraj pa je verovatno, po nekim našim saznanjima, neki nesavesni poljoprivrednik oprao svoju cisternu i tako je došlo do uginuća te pastrmke", kaže Nićiforović.\nTokom dvodnevne akcije "Rasine plus" d.o.o., korisnika dela ribarskog područja Srbija jugozapad, Zagrža i Rasina, Graševka i Lomnička reka, biće poribljene sa oko 40.000 najkvalitetnijih potočnih pastrmki.\nKao i mnogo puta ranije, krivac je ostao nepoznat i nekažnjen zbog čega je akcija poribljavanja, kao jedan od načina da se pričinjena šteta nadoknadi, još značajnija.\nNovica Adamović, zamenik predsednika SO Aleksandrovac kaže da očekuje da ribolovci iz čitave Srbije dođu i da ovde provedu nekoliko lepih dana, a usput i zadovolje svoje interesovanje za pecanje.\n"Podržavaćemo uvek takve akcije koje imaju za cilj zdravu vodu, okolinu i sredinu. Oko 25.000 mladih pastrmki je ovde pušteno i očekujemo da će to za nekoliko meseci biti značajni riblji potencijal ove reke", dodaje Adamović.\n"Rasina plus" planira da slične akcije sprovodi u narednih deset godina jer je, kažu, obnova pastrmskog fonda moguća samo masovnim poribljavanjem i brižljivim čuvanjem zbog čega su uvedene neke dodatne mere.\nMilan Milošević, načelnik dela ribarskog područje Srbija jugozapad "Rasina plus" Kruševac kaže da su ovaj deo ribolovne vode proglasali ribljim plodištem, tako da je tu od 1. oktobra do 1. marta zabranjen svaki vid ribolova, neovlašćeno kretanje i uznemiravanje matičnih primeraka ribe.\nNa taj način će, kako kaže, maksimalno zaštititi i mrest potočne pastrmke koji sada počinje.\nTokom oktobra planirano je i poribljavanje Zapadne Morave i okolnih bara šaranom, a do kraja godine ribočuvarska služba će, uz stručnu asistenciju, obaviti i sanacioni izlov tolstolobika i belog amura na Ćelijskom jezeru kako bi se zaštitio vodozahvat.


Borelj: Istrošili smo vojne zalihe zbog rata u Ukrajini – dipitblack\nBorelj: Istrošili smo vojne zalihe zbog rata u Ukrajini\nMilton Mccoy May 25, 2022 Posted in General Tagged Borelj, Istrošili, rata, smo, Ukrajini, vojne, zalihe, zbog\nVisoki predstavnik EU za vanjsku i sigurnosnu politiku Žozep Borelj (Josep Borrell) rekao je u nedjelju da je rat u Ukrajini tektonski pomjerio evropski sigurnosni pejzaž te je naglasio kako bi EU trebala preuzeti više odgovornosti za svoju sigurnost.\n– Istrošene zalihe koje su rezultat vojne podrške koju smo pružili Ukrajini su najočitiji primjer naših nedostataka. Međutim, ovo dolazi povrh onih naslijeđenih iz prošlih rezova budžeta i nedovoljnog ulaganja – napisao je on u blogu.\nBorelj je tvrdio da odbrambeni kapaciteti EU i vojni izdaci nisu u skladu sa onima za koje je tvrdio da su bloku potrebni da se suprotstavi sigurnosnim prijetnjama.\n– Od 1999. do 2021. kombinovana potrošnja EU za odbranu porasla je samo za 20 posto – u odnosu na 66 posto za SAD, 292 posto za Rusiju i 592 posto za Kinu. Svakako, treba uzeti u obzir početni nivo vojnih kapaciteta, ali ove brojke pokazuju veoma različite trendove – rekao je on.\nOn je dalje tvrdio da EU treba da poveća vojnu potrošnju kako bi sebi priuštila moderne i interoperabilne oružane snage. On je također naglasio da Brisel treba da popuni svoje zalihe, a predlaže da blok poveća svoje vojne kapacitete u narednih pet godina, uglavnom vazdušnu, sajber i svemirsku odbranu.\nDugoročno gledano, tvrdi Borelj, članice EU moraju se fokusirati na zajedničku nabavku i izgradnju oružja, kao što su glavni borbeni tenkovi, napredna sredstva protiv pristupa/uskraćivanja područja i oprema za osvještavanje situacije u svemiru.\nOd početka rata, Sjedinjene Države su rasporedile više od 100.000 svojih vojnika u zemlje članice NATO-a, a uključila se i Evropska unija, poslavši Kijevu oružje i opremu u vrijednosti od 500 miliona dolara.\nNjemačka je razmišljala o davanju oklopnih vozila Sloveniji u zamjenu za pošiljku sovjetskih tenkova T-72 u Ukrajinu u svjetlu sve većeg pritiska na Berlin da isporuči više oružja Kijevu kako se rat u zemlji odvija, izvještavaju njemački mediji u četvrtak.\nPrema sporazumu o zamjeni, Njemačka bi svom istočnom NATO partneru poslala borbena vozila pješadije Marder i oklopne transportere Fuchs, rekao je njemački N-TV.\nSlovenija je u zamjenu zatražila moderniju opremu, uključujući oklopna vozila Puma i Boxer i borbene tenkove Leopard 2.\nNakon ovih izvještaja, The Washington Post je objavio da je Moskva poslala službenu diplomatsku notu Sjedinjenim Državama u kojoj upozorava da pošiljke oružja Washingtona i Brisela dolijevaju ulje na vatru rata u Ukrajini, naglašavajući da bi ovo pitanje moglo donijeti “nepredvidive posljedice”, piše english.almayadeen.net.\nŠta se događa u Naftnim terminalima Ploče i zašto je blokirana finansijska revizija →\n← Dom naroda PSBiH danas po hitnoj proceduri o osiguranju sredstava za finansiranje izbora


Nova 2017. u Budvi: Željko Joksimović, Parni valjak, Sergej...\nObjavljeno: 21 novembar 2016 . u kategoriji Putovanja\nTuristička organizacija opštine Budva u saradnji sa predstavnicima turističke privrede Budve predstavila je cjelokupan program Nove 2017. godine, kako na trgu ispred Starog grada, tako i u budvanskim hotelima.\n“Novogodišnji program će početi 31. decembra koncertom crnogorske grupe „Perper“ nakon kojih će uslijediti nastup jedne od najvećih muzičkih zvijezda regiona, Željka Joksimovića. Program se nastavlja 1. januara kada će ljubitelji klasične muzike moći da uživaju u tradicionalnom svečanom koncertu „Mediteranskog revijskog orkestra“ sa istaknutim solistima, a pod dirigentskom palicom gospodina Radovana Papovića. U sklopu večernjeg programa 1. januara nastupiće grupa Highway Trio, zatim Sergej Ćetković i na kraju, legende regionalne muzičke scene, grupa Parni valjak – najavila je menadžerka za saradnju sa privredom u TO Budva, Tijana Kotarac.\nTu nije kraj novogodišnjim svečanostima, jer 2. januara u večernjim časovima nastupiće Vanja Radovanović koji će izvoditi numere Miladina Šobića, novosadska grupa Frajle, a novogodišnji program na trgu zatvoriće regionalno omiljena rok zvijezda – Neno Belan.\nNišta manje atraktivan program pripremili su i budvanski hoteli. Tako je menadžerka za odnose s javnošću hotela “Splendid Resort&SPA“, Maja Vukićević, predstavila novogodišnje pakete koji će se kretati od 320 eura do 430 eura u zavisnosti od broja noćenja sa uključenom svečanom večerom, goste će zabavljati Hari Mata Hari, Jelena Tomašević, nezaobilazni Haris Džinović, kao i orkestar Žutog Serhatlića.\nNa konferenciji se najeminentnijim medijima Crne Gore, bio je i učesnik novogodišnjeg programa na trgu, Momčilo Zeković Zeko, član grupe Perper.\nOvim je najavljena intenzivna medijska kampanja koja će se sprovoditi u čitavom regionu pod sloganom „Vidimo se u Budvi“. Organizatori očekuju da će ona rezultirati posebnim izdvajanjem Budve kao centra lijepih dešavanja i dolaskom mnogobrojnih turista na budvansku rivijeru tokom novogodišnjih praznika.


Austrija koordinira nabavkom vakcina za Zapadni Balkan\nAustrija je preuzela koordinaciju distribucije vakcina protiv COVID-19 za zemlje Zapadnog Balkana, u okviru EU mehanizma raspodjele vakcina.\nZa region Zapadnog Balkana trenutno je rezervisano 651 hiljada vakcina proizvođača Pfizer-BioNTech. Ovim mehanizmom vakcine se ne doniraju, već se kupuju, a Evropska komisija je usvojila paket od € 70 miliona eura u okviru instrumenta predpristupne pomoći (IPAII) kako bi pomogla zemljama Zapadnog Balkana da nabave ove vakcine. Ovo je na sastanku sa ministarkom zdravlja dr Jelenom Borovinić Bojović, saopštila ambasadorka Austrije u Crnoj Gori dr Anna Janković.\nPlanirano je da vakcine stižu u etapama od aprila do septembra ove godine. Nabavka Pfizer-BioNTech vakcina za Crnu Goru realizovaće se kroz bilateralne, odnosno trilateralne ugovore između država Austrije, Crne Gore i proizvođača vakcina.\nMinistarka Borovinić Bojović zahvalila je Austriji na podršci koju pružaju u kontinuitetu Crnoj Gori i predočila ambasadorki Janković da su se u posljednja tri mjeseca vodili intenzivni pregovori Vlade Crne Gore i Ministarstva zdravlja putem diplomatskih kanala i bilateralnih kontakata sa predstavinicima proizvođačima vakcina, vladama kao i Evropskom unijom i COVAX programom, u cilju što hitnijeg obezbjeđivanja vakcina protiv COVID-19.\nMinistarka je istakla da je Crna Gora još u decembru stupila u kontakt sa proizvođačem Pfizer-BioNTech vakcina kada je potpisano i pismo namjere za kupovinu ovih vakcina.


Današnje glasanje o opozivu ministra pravde Vladimira Leposavića u Skupštini Crne Gore pokazaće razmjere krize aktuelne vlade premijera Zdravka Krivokapića.\nDio crnogorskih medija spekuliše da je aktuelni premijer “već bivši” i da je izvjesno da će ga zamijeniti predsjednik Demosa Miodrag Lekić.\nKonsultacije o tome već su nezvanično počele unutar tri koalije, koje tvore skupštinsku većinu, saznaju “Novosti”.\n“Danas ćemo obavijestiti javnost o narednim potezima, ali je jasno da ukoliko s DPS-om bude smijenjen ministar Leposavić, premijer Krivokapić nema više legitimitet”, rekao je za taj list jedan od lidera DF Milan Knežević.\nI podgorički portal “Borba” piše da su predstavnici parlamentarne većine već započeli neformalne razgovore oko rješavanja političke krize izazvane povlačenjem podrške Krivokapiću.\nPozivajući se na više izvora, portal piše da će ti razgovori narednih dana biti intenzivirani u pravcu konkretizacije budućeg djelovanja i nova kadrovska kombinatorika.\n“Premijer Zdravko Krivokapić je već sada bivši, a njega bi mogao da zamijeni Miodrag Lekić, jedan od lidera koalicije ‘Mir je naša nacija’ (Alekse Bečića)”, piše “Borba“.\nLekić, koji bio ambasador SRJ u Rimu, je, tvrdi portal, prihvatljiv je za sve poslaničke klubove parlamentarne većine.


Patrijarh Kiril: Trampove reči ulivaju nadu – ASinfo Portal\nMOSKVA – Novoizabrani predsednik Sjedinjenih Američkih Država Donald Tramp spreman je da „krene putem dijaloga sa Rusijom”, a njegova namera da reši problem islamskog radikalizma i terorizma uliva nadu, izjavio je patrijarh moskovski i cele Rusije Kiril.\n“Na mene su pozitivan utisak ostavile izjave novoizabranog predsednika SAD Trampa, koji je jasno rekao da će rešiti problem islamskog radikalizma i terorizma. Daj Bože, da u tom pravcu krene razvoj odnosa Rusije sa Sjedinjenim Državama, jer je danas terorizam realna opasnost za sve nas”, izjavio je patrijarh u intervjuu televizijskom kanalu RT uoči svog 70. rođendana koji se obeležava 20. novembra.\nPrema rečima poglavara Ruske pravoslavne crkve, „sudeći prema onome što je Tramp govorio tokom svoje predizborne kampanje, može se suditi o tome da on želi da krene putem dijaloga sa Rusijom… uključujući, pre svega, borbu protiv terorizma”, prenosi Sputnjik.\nPatrijarh je dodao da su predizborne izjave Trampa „bile potpuno suprotne onome što su govorili drugi”.\n„I zbog toga u izjavama drugih nije bilo nade, a ove izjave daju nadu. Veoma je važno da lideri moćnih država, koje utiču na situaciju u celom svetu, svojom politikom daju nadu u bolju budućnost”, naglasio je ruski patrijarh.


Novica Tončev: Neću napustiti SPS\nVesti Autor:N1 Beograd05. okt. 201612:42 > 12:46\nNovica Tončev, član Predsedništva stranke, danas pred Statutarnom komisijom ima priliku da odgovori na razloge zbog kojih je protiv njega pokrenut disciplinski postupak, ali kako sam kaže, šta god da se desi, on neće napuštati stranku.\nPozvan sam danas u 14 časova u Statutarnu komisiju, tražio sam pismeno obrazloženje iz kog razloga sam dobio predlog ukora, rekao je za N1 Tončev, koji objašnjava da će pred komisiju izneti svoju odbranu.\n„Ja smatram da nisam prekršio nijedan član Statuta koji smo usvojili, a danas ću da vidim šta će da mi predoči Statutarna komisija i daću svoju odbranu, posle toga videćemo odluku komisije“, dodao je.\nNisam kukavica da bežim, ostavke neću da dajem, ja sam i ovo mesto poslanika zaradio na terenu, imao sam najbolji rezultat, jedina opština gde su socijalisti na vlasti je opština Surdulica, kaže Tončev.\nNavodi da su on i Dijana (Vukomanović) imali pojedine različite stavove, koji su plasirani preko medija.\n„I ne vidim u Statutu da piše ako se dva funkcionera posvađaju – da li privatno ili preko medija – da krše Statut partije…. Ako je to, onda će morati na sledećem Kongresu da promene Statut, pa da me zato kazne“, dodao je.\nSocijalistička partija Srbije saopštila je u utorak da je pokrenula disciplinski postupak protiv pet članova najviših organa stranke.\nNenad Borovčanin je na Tviterupre tri dana napisao da je dobio ukor pred isključenje iz SPS-a i da Statutarna komisija odlučuje „k’o Gestapo – bez mogućnosti odbrane optuženog“, a gostujući na N1 najavio je ostavku u GO stranke.


Uhapšena ruska sajber-banda REvil - Svet - Dnevni list Danas\nPočetna » Svet » Uhapšena ruska sajber-banda REvil\nSajber kriminal foto:supinfo\nRuska bezbednosna agencija uhapsila je danas 14 navodnih članova bande REvil i objavila da je eliminisala grupu na zahtev Sjedinjenih Američkih Država (SAD), objavio je Vašington post.\nFederalna služba bezbednosti saopštila je da je sprovela raciju na 25 adresa u Moskvi, Sankt Peterburgu i nekoliko regiona, zaplenivši više od milion dolara u američkoj valuti, evrima, bitkoinima i rubljama, kao i kompjutersku opremu i 20 luksuznih automobila.\nGrupa REvil sa sedištem u Rusiji izvela je brojne napade na velike globalne kompanije, uključujući julski napad na provajdera softvera Kaseia i napad prošlog maja na najveći svetski biznis za preradu mesa, JBS.\nVeruje se da su bivši saradnici REvil odgovorni za majski sajber napad na gasovod koji je doveo do nestašice gasa na istočnoj obali SAD.\nTelo Francuza Žan-Žak Savena (Jean-Jacques Savin), koji je pokušao da pređe Atlantik veslanjem i dalje se vodi koa nestalo kod Azorskih ostrva, saopštila je danas portugalska mornarica mada je njegovo okruženje javilo prethodnog dana da je njegovo telo nađeno u plovilu.


Sedam igrača u kadetskoj i juniorskoj reprezentaciji – FK Željezničar\nNaredne sedmice, kadetska i juniorska reprezentacija BiH igraju utakmice za odlazak na Evropsko prvenstvo. Poziv u reprezentacije su dobili i neki fudbaleri našeg Kluba.\nKadetska reprezentacija naše zemlje naredne sedmice je domaćin grupe 5 kvalifikacionog turnira za odlazak na Evropsko prvenstvo. Selektor Sakib Malkočević je pozvao 18 igrača, a među njima je i pet fudbalera Željezničara: Amer Gojak, Amir Hadžiahmetović, Kemal Osmanković, Ismail Duraković i golman Emir Ćutahija. Prvu utakmicu kvalifikacija, kadeti BiH igraju 8. oktobra, u 15:00 sati na stadionu Asim Ferhatović Hase.\nJuniorska reprezentacija BiH će od 10. do 15. oktobra u Švedskoj učestvovati na kvalifikacionom turniru za odlazak na Europsko prvenstvo. Tim naše zemlje se nalazi u grupi 3 sa selekcijama Republike Irske, Azerbejdžana i Švedske. Toni Karačić je pozvao 22 igrača, a na spisku se nalaze i dva fudbalera Plavih sa Grbavice. To su Damir Sadiković i Ernes Hidić.\nFK Željezničar kadetskoj i juniorskoj reprezentaciji BiH želi mnogo sreće pred naredne utakmice kvalifikacija.


Epson L810 – moćni A4 ITS štampač - Domino Magazin\nNaslovna IT Epson L810 – moćni A4 ITS štampač\nEpson L810 – moćni A4 ITS štampač\nEpson nastavlja da razvija svoja ITS rešenja punom parom, a ovoga puta na red su došli A4 ITS foto printer među kojima model L810 predstavlja trenutno najbolju moguću kupovinu. Pogledajmo o kakvom printer je reč…\nEpson je L810 kreirao kao pravu malu foto laboratoriju opremivši ga sistemom šestobojne štampe i LCD displejom preko koga je moguće odraditi sve korekcije na fotografijama pre nego se iste pošalju na štampanje. Prava poslastica za one naprednije fotografe je i mogućnost da se L810 preko PictBridge veze direktno poveže sa foto aparatima, a sama štampa inicira preko njih. Na ovaj način značajno se štedi u vremenu i što je jako zanimljivo nismo primetili da je potrošnja mastila nešto viša u odnosu na klasično startovanje štampe sa PC-ja.\nPo pitanju kvaliteta štampe L810 donosi značajno boji kvalitet otiska u odnosu na foto laboratorije kakve danas poznajemo. To u prevodu znači da je prikaz svih pigmenata doveden gotovo do savršenstva, dok je detaljnost impresivna. U prilog visokom kvalitetu štampe ide i činjenica da otisak formiran sa ovim printerom može ostati nepromenjen i preko 100 godina ako se pravilno čuva. Inače, ono što L810 izdvaja na ovom polju je i činjenica da u svim radnim modovima (rezolucijama) donosi visok nivo kvaliteta štampe uključujući čak i osnovni.\nKonektivnost je još jedna velika prednost L810 printera jer je isti pored pomenutog PictBridge porta opremljen i sa čitačem memorijskih kartica, kao i sa standardnom USB vezom. Opcije za Wireless modul nema, ali je sa druge strane tu mogućnost štampanja na printabilim optičkim medijima što se posebno ceni u višoj klasi štampača. Jedina mana L810 printera je mali kapacitet ulazno-izlazne fioke, međutim ako se logički razmisli mala je verovatnoća da će neko štampati više od desetak do dvadeset fotografija jednu za drugom, tako da je relativno koliko je to zaista pravi nedostatak.\nNa kraju dolazimo do prilično jasne računice koja kaže da Epson L810 ITS foto printer štedi i pare i vreme, a donosi impresivan kvalitet foto štampe i mogućnost lakog transporta sa jedne na drugu lokaciju. Iako njegova cena u startu nije mala L810 se vrlo brzo otplati jer između ostalog i za održavanje ne traži nikakvo dodatno ulaganje. Naša poruka fotografima bi bila – L810 je pravi A4 foto štampač za vas, probajte ga i uverite se u to!\nPrethodni članakBeograd u znaku Gorki list Žurke godine


Anketa o biznis inkubatoru - Radio Tivat\nU cilju stvaranja instrumenata za podršku preduzetništvu, Opština Tivat je započela rad na pokretanju biznis inkubatora. Za potrebe istraživanja koje se sprovodi u sklopu izrade studije izvodljivosti osnivanja inkubatora, pokrenute su dvije ankete, od kojih se jedna odnosi na nove preduzetnike ili start up kompanije, a druga na kompanije koje već posluju.\nAnkete se sprovode na teritoriji opštine Tivat u periodu trajanja od 10 dana i anonimne su, a rezultati istraživanja koriste se isključivo za potrebe pokretanja budućeg biznis inkubatora.\nAnketa za nove preduzetnike i start up kompanije:\nANKETA PREDUZETNIČKI INKUBATOR (google.com)\nAnketa za kompanije koje već posluju:\nANKETA PREDUZETNIČKI INKUBATOR ZA PRIVREDNIKE KOJI VEĆ POSLUJU (google.com)\nPreduzetnički inkubator je usmjeren na rješavanje problema lokalnog ekonomskog razvoja putem unapređenja preduzetničke baze.\nOsnovni cilj pokretanja inkubatora je stvaranje instrumenata za podršku preduzetništvu što će uticati na smanjenje nezaposlenosti i osnivanje većeg broja novih preduzeća. Termin inkubacija podrazumjeva obezbjeđivanje dobrih uslova za pokretanje novih poslova i ostvarivanje poslovnih ideja, inovativnost u podsticanju razvoja preduzetničkog duha, kao i preduzimanje konkretnih koraka u očuvanju takvih uslova i kapaciteta neophodnih za sprovođenje poslovnih zamisli.\nPreduzetnički inkubatori omogućavaju pružanje neposredne podrške preduzećima koja tek počinju s radom, u periodu kada su najpodložnija neuspjehu, i na taj način direktno utiču na stepen uspješnosti razvoja tih preduzeća.


FANTASTIČNA NOĆ U NBA: Bjelica briljirao, Teo i Bobi imali epizodnu ulogu! (foto) • HAPPYTV.RS\nFANTASTIČNA NOĆ U NBA: Bjelica briljirao, Teo i Bobi imali epizodnu ulogu! (foto)\nNemanja Bjelica odigrao je još jednu fantastičnu utakmicu, dok su Miloš Teodosić i Boban Marjanović imali epizodne uloge u noćašnjim mečevima NBA lige.\nBjelica je u porazu Minesote od Hjuston Rokitsa (129:120) na terenu proveo 35 minuta i za to vreme postigao 15 poena (6-10 iz igre, 2-4 za tri), uz 6 skokova i 3 asistencije.\nMeđutim, Timbervulvsi nisu imali rešenja za izuzetno raspoložene ‘Rakete’ koje očigledno žele da sa trona skinu Golden Stejt – Hjuston je već posle prve četvrtine imao +15, na poluvremenu je ta razlika iznosila više od 20 poena, pa Minesota nije imala način da se vrati.\nNajbolji kod ‘Vukova’ bio je Karl-Entoni Tauns sa 20 poena i 18 uhvaćenih lopti, dok je najefikasniji bio Džef Tig sa 23.\nS druge strane, dominirao je Džejms Harden koji je zabeležio 34 poena (9-18 iz igre, 2-9 za tri, 14-14 penali), 12 asistencija i 4 skoka, a odlično ga je pratio Kris Pol koji je bio blizu tripl-dabla sa 18 poena, 8 skokova i 9 asistencija.\nOvim trijumfom Teksašani su se učvrstili na prvoj poziciji na Zapadu sa 56 pobeda i 14 poraza, dok je Minesota osma sa skorom 40-31.\nU drugoj utakmici noćašnjeg programa Portland je nastavio neverovatan niz i ostvario 13. uzastopnu pobedu, ovoga puta nad Los Anđeles Klipersima – 122:109.\nDvojica srpski igrača dobila su šansu kod Klipersa, ali nisu blistali – Miloš Teodosić je na parketu proveo skoro 23 minuta, imao 6 poena i 3 asistencije, dok je Boban Marjanović za 12 minuta upisao 4 poena, 5 skokova i 1 asistenciju.\nSjajnu partiju u redovima gostiju pružio je Jusuf Nurkić koji je meč završio sa dabl-dabl učinkom (17p, 12sk, 4 rampe), najefikasnijie bio je Demijan Lilard sa 23 poena, dva više od Si-Džej Mekoluma i Morisa Harklsa.\nKod Klipersa se istakao Lu Vilijams sa 30 poena, dok je Herel dodao šest manje.\nEkipa Terija Stotsa treća je na tabeli Zapadne konferencije sa 44 pobede i 26 poraza, dok su Klipersi deseti sa skorom 37-32 i sledi im velika borba za plej-of. Glavni konkurenti biće im Denver Nagetsi koji imaju trijumf više, kao i spomenuta Minesota.\nFoto: Twitter/Michael Rehome, Twitter/Milos Teodosic


RTS :: Medicinski veštak o Mileti Jerkoviću\nHronika Medicinski veštak o Mileti Jerkoviću\nponedeljak, 28. maj 2018, 13:17 -> 13:53\nSuđenje nekadašnjem šefu kabineta ministra unutrašnjih poslova Branku Lazareviću i ostalim optuženima za odavanje poverljivih policijskih informacija kriminalnoj grupi optuženog Darka Šarića, nastavljeno je u Specijalnom sudu u Beogradu, ispitivanjem veštaka medicinske struke.\nOvaj veštak izjašnjavao se o mogućnostima ključnog svedoka u ovom postupku, Mileta Jerkovića, da svedoči pred sudom, budući da je suđenje zbog njegovih izostanaka odlagano više puta u poslednjih pola godine.\nPošto se Jerković ne pojavljuje, jer je na lečenju u Americi, sud je došao u posed njegove medicinske dokumetacije, koja će do sledećeg pretresa biti dopunjena još nekim izveštajima.\nNa sledećem suđenju sredinom juna, veštak će nastaviti izlaganje svog mišljenja, a za sada je pri stavu da Jerković nije u mogućnosti da leti avionom, odnosno da svedoči na glavnom pretresu.\nJerković je ranije saslušavan u istrazi ovog slučaja, a inače je svedočio u slučaju protiv Šarićeve grupe kojoj se sudi za pranje novca zarađenog od trgovine kokainom.\nPored Lazarevića u ovom postupku zbog krivičnog dela odavanje službene tajne optuženi su – advokat iz Novog Sada Radovan Štrbac, policajac Boris Gara, kao i Rodoljub Radulović zvani Miša Banana koji je u bekstvu i kome se sudi u odsustvu.\nOni se terete da su tokom 2008. i 2009. prenosili poverljive policijske informacije Šariću pre pokretanja zvanične istrage za šverc kokaina u oktobru 2009. godine.


"Problem u Srbiji je što mi već duže od decenije nemamo centralni registar zaposlenih u javnoj upravi. Imamo nepouzdane informacije i ne znamo tačnu strukturu tih oko pola miliona ljudi koji rade u državnoj upravi. U takvim uslovima ne možete da pravite adekvatnu politiku zapošljavanja, kao ni politiku platnih razreda, koji zato toliko i kasne sa primenom, a verovatno na kraju neće ni biti usvojeni", kaže za "Blic Biznis" Nikola Altiparmakov, član Fiskalnog saveta.\nOn podseća da je zabrana zapošljavanja bila posebno problematična u zdravstvu, što je zbog krize sa pandemijom ukinuto silom prilika, i ocenjuje da u ovakvoj situaciji ostaje izbor između dva zla - "stihijskog nezapošljavanja ili stihijskog prijema ljudi, ali sistemski ništa ne možete da radite".\n"EU je dala 10 miliona evra Svetskoj banci da uradi studije u kojim sektorima mi imamo viškove, a u nekim manjkove. Zato je negde trebalo otpuštati, a negde zapošljavati. Mi te studije koje su urađene pre 3-4 godine, na žalost, nikada nismo videli", zaključuje naš sagovornik.\nKo ne mora da brine\nO zapošljavanju novih radnika iznad ograničenja od 70 odsto u službama Narodne skupštine ili institucija poput Zaštitnika građana, Poverenika za zaštitu ravnopravnosti, Državne revizorske institucije, Poverenika za informacije od javnog značaja i zaštitu podataka o ličnosti i ostalih, odučivaće odbor Narodne skupštine nadležan za administrativno-budžetska pitanja.\nPročitajte i koliko se zapravo zarađuje u javnom sektoru i koliko je to više nego kod privatnika.\nFiskalni savet upozoravao na posledice\nIako je krajem prošle godine najavljivano da će posle pet godina biti ukinut zakon o maksimalnom određivanju broja zaposlenih, u državnoj službi se i u 2020. zapošljavalo po starom, ako to odobri Vladina komisija za davanje saglasnosti.\nPrema računici Fiskalnog saveta, razlog je bio to što planirano previsoko povećanje plata (u proseku 9,6 odsto) nije ostavljalo prostor za novo zapošljavanje u državnom sektoru. Odnosno, sav novac za plate trebalo je da bude potrošen za veće zarade već zaposlenih.\nFiskalni savet je više puta upozoravao Vladu Srbije da je zabrana zapošljavanja i neplansko smanjivanje broja zaposlenih ostavilo ozbiljne negativne posledice na rad i kvalitet usluge javnog sektora. Broj stalno zaposlenih se smanjivao, a deo odlazećih radnika se nadomešćivao posrednim angažovanjem na određeno.\nZato je veliki broj budžetskih korisnika funkcionisao s manjkom kadra u odnosu na zakonom dozvoljene limite i državnim organima je postajalo sve teže da obavljaju svoje redovne nadležnosti, navodio je Fiskalni savet.\nOD 1. JANUARA FLEKSIBILNIJI SISTEM ZAPOŠLJAVANJA Samo je jedan uslov


Drugi Dani javnih politika - Dani javnih politikaDani javnih politika\n„’Dani’ su nastali sa ciljem da se bolje upoznamo sa oblašću javnih politika. Mi iz Grupe za analizu i kreiranje javnih politika nadamo se da će ovaj seminar postati tradicionalni događaj na Fakultetu“, reči su kojima je ma Tamara Vukov, predsednica GAJP-a, otvorila drugi seminar „Dani javnih politika“ na Fakultetu političkih nauka.\nDrugi Dani javnih politika organizovani su 7. i 8. novembra 2014. godine na Fakultetu politickih nauka. Projekat je i ove godine organizovan pod pokroviteljstvom Fondacije Konrad Adenauer, u saradnji sa Centrom za javnu upravu, lokalnu samoupravu i javne politike Faklteta politickih nauka.\nNa početku prvog dana seminara, učesnici i predavači, Danilo Drndarski (predstavnik privatnog sektora) i Goran Mitić (dikretor Centra za zelenu ekonomiju Zelenih Srbije) diskutovati su o zelenoj ekonomiji i mogućnostima njene primene u slučaju Srbije, uz zaključak da zelena ekonomija predstavlja šansu koju treba iskoristiti.\nUsledio je tema Otvorenog metoda koordinacije koji u svom radu koristi Evropska komisija, kao i razgovor obrazovnim politikama, učenju na daljinu i Digitalnoj agendi, kao i nalazima istraživanja koje se bavilo efektima primene Bolonjske reforme obrazovanja u slučaju Srbije, sprovedenog od strane Centra za obrazovne politike.\nNa kraju prvog radnog dana, Rastko Petakovic, iz advokatske kancelarije Karanović i Nikolić, održao je predavanje o antimonopolskoj regulativi i konkurenciji.\nDrugi dan počeo je predavanjem Lava Kozakijevića, koji je ispred Grupe za analizu i kreiranje javnih politika održao predavanje o bihevioralnom pristupu javnim politikama. Učesnici seminara mogli su da saznaju više o konceptu mekog paternalizma, kao i potencijalnim primerima primene istog u slučaju Srbije.\nĐorđe Trikoš, programski direktor Libertarijanskog kluba, održao je potom predavanje pod nazivom “Politika via negativa”, govorivši o efektu “crnog labuda” i Nasimu Nikolasu Talebu, pokušavajući učesnicima da pokaže kako je znanje donosioca odluka prilikom donošenja odluka i javnih politika ograničeno i diskutabilno, s obzirom da mnogo toga ostaje izvan domašaja prognoze, usled nepredvidljive igre faktora koje nije moguće sagledati.\nSlađana Sredojević (Udruženje banaka Srbije) govorila je o konceptu javno-privatnih partnerstava, primerima uspešnih javno-privatnih partnerstava, kao i benefitima koje određena država može da očekuje ukoliko na valjan način uključi privatni sektor u ostvarivanje javnih ciljeva.\nDrugi dan, a time i drugi Dani javnih politika završeni su panel diskusijom o politici javnog gradskog prevoza Grada Beograda, na kojoj su učestvovali Zoran Alimpić (Demokratska stranka), Slobodan Georgijev (BIRN) i Tadej Kurepa (Anarho-sindikalisticka inicijativa). Učesnici i panelisti razgovarali su o Bus Plus sistemu, njegovoj opravdanosti, funkcionalnosti i primeni, o tome da li javni prevoz treba da bude besplatan ili ne, kao i ceni koju građani plaćaju da bi gradski prevoz bio javno dobro.


Svi misle ono što ja javno kažem\nPre mesec dana prof. dr Danica Grujičić, neurohirurg s Klinike za neurohirurgiju Kliničkog centra Srbije, imenovana je za v. d. direktora Instituta za onkologiju i radiologiju Srbije. Čim je sela u fotelju prvog čoveka ove ustanove, rekla je da joj je cilj da smanji liste čekanja na preglede, da medicinari koji vredno rade budu adekvatno nagrađeni i da ustanova dobije proširenje kapaciteta, koje je neophodno zbog velikog broja pacijenata. Međutim, nije odustala ni od svakodnevnih operacija koje obavlja u svojoj matičnoj kući, KCS-u, od vođenja Fondacije „Zajedno za mlade”, od obraćanja javnosti na društvenim mrežama, gde ukazuje na najčešće probleme s kojima društvo mora da se izbori…\n16.06.2019 u 13:11\nAko jedete promišljeno – to vam može pomoći da smršate, pokazuju rezultati studije Državnog univerziteta Južne Karoline. Unos hrane bez ometanja kao što je posao, rad na kompjuteru ili gledanje televizije, može da pomogne u mršavljenju i održavanju smanjene telesne težine, smatraju istraživači. U okviru američkog programa „Jedite pametno, više se krećite”, pokazano je da ljudi mogu da jedu šta žele, uključujući omiljenu visokokaloričnu hranu koja goji. Ali moraju da jedu promišljeno, misleći samo na uživanje u onome što jedu – iako ne moraju sve da pojedu. „Upućujemo ljude da jedu hranu koju vole, a ne da je izbace sa jelovnika, ali da jedu promišljeno. Na primer, ako neko želi da jede hranu koja ima mnogo kalorija, mi mu kažemo da pojede jedan ili dva zalogaja, ali sa punom svešću o\nGrađani Srbije nemaju odgovarajuće navike u ishrani i fizičkoj aktivnosti, jedan je od ključnih rezultata istraživanja u okviru projekta „Načini pravi izbor za dugoročno zdravlje”, što za posledicu ima to da polovina odraslog stanovništva u Srbiji pati zbog prekomerne težine, a svaki peti stanovnik spada u kategoriju gojaznih. Tek svaki deseti stanovnik, od 18 do 65 godina, redovno vodi računa o izboru hrane siromašne mastima, svega 14,8 odsto odraslih u Srbiji vodi računa o ograničenom unosu slatkiša, dok svega 6,5 odsto odraslog stanovništva redovno konzumira preporučeni broj porcija žitarica. Istraživanje je pokazalo da tek svaki sedmi odrasli stanovnik Srbije (15,5 odsto) svakodnevno unosi barem dve porcije voća, a svaki osmi (12,2 odsto) redovno konzumira tri i više porcija povrća\n15.06.2019 u 12:29\nCelulit muči 90 odsto žena\nViše od 90 odsto žena ima problema sa celulitom, koji nastaje zbog nagomilavanja masnoće i toksina ispod kože, zbog čega vezivno tkivo slabi i stvaraju se deformiteti koji podsećaju na pomorandžinu koru. On nastaje kao posledica poremećaja mikrocirkulacije potkožnog tkiva, najčešće na bokovima, bedrima, sedalnoj regiji, a faktori koji utiču na njegovu pojavu su i nezdrava ishrana, usporena cirkulacija, stres… Kako bi pomogli damama da se reše ovog problema, kompanija „Hemofarm” nedavno je ozvaničila povratak na srpsko tržište „thiomucase” anticelulit gela u redizajniranoj ambalaži. Na konferenciji za novinare, stručnjaci su objasnili da korišćenje ovog gela povećava elastičnost i tonus kože, razmenu materija u potkožnom tkivu i prevenira stvaranje depozita masti.


Incko persona „non grata“ u RS - 12.01.2017, Sputnik Srbija\nIncko persona „non grata“ u RS\nNema sankcija ako se prekine komunikacija sa visokim predstavnikom u BiH. Najava Mladena Ivanića o prekidu službene komunikacije poruka je da su Srbi u BiH po... 12.01.2017, Sputnik Srbija\nvesti, svet, republika srpska (rs), region, bosna i hercegovina (bih)\n19:16 12.01.2017 (Osveženo: 16:00 16.11.2021)\n© Youtube/FACE HD TVMladen Ivanić i Valentin Incko\n© Youtube/FACE HD TV\nNema sankcija ako se prekine komunikacija sa visokim predstavnikom u BiH. Najava Mladena Ivanića o prekidu službene komunikacije poruka je da su Srbi u BiH po nacionalnom pitanju složni.\nAko se visoki predstavnik u BiH Valentin Incko ne izvini zbog stavljanja u isti kontekst Republike Srpske i NDH, predsedavajući Predsedništva BiH Mladen Ivanić će kao član Predsedništva BiH iz Republike Srpske prekinuti komunikaciju sa tom institucijom. U međuvremenu iz Republike Srpske stigla je najava da se sve komunikacije prekidaju sa visokim predstavnikom dok ne stigne izvinjenje.\nKo je Incko da Srbima preti vojskom?\n14 Decembar 2016, 18:52\nTo je ukratko epilog proizašao posle održavanja proslave Dana Republike Srpske, zbog čega se Balkan tresao „od Jahorine, preko Brisela i sedišta NATO, pa sve do Vašingtona“.\nDa li je moguće prekinuti komunikaciju sa visokim predstavnikom BiH i da li bi u tom slučaju bilo nekih sankcija u formalnom, pravnom i političkom smislu?\nSagovornici Sputnjika odgovarajući na to pitanje saglasni su u jednom — Incko je izašao iz svog okvira zadatog Dejtonom i prešao svojom izjavom na politički teren, a njegovo izvinjenje bi bilo normalna stvar.\nPolitikolog Stevica Deđanski kaže da sama najava Ivanića da će sa Inckom prekinuti komunikacije pokazuje samo jedno — Srbi se ponovo ujedinjuju na tim prostorima, odnosno, razlika koja je postojala između vlasti i opozicije zbog interesa srpskog naroda ipak se zanemaruje.\n„Dakle, politička borba je jedno, a interes srpskog naroda drugo, što na sve nas pozitivno deluje. Što se tiče mogućih posledica, promene geopolitičkih pozicija u svetu pokazuju da pretnje koje stižu i od američkog ambasadora u BiH i od visokog predstavnika gube smisao. Na nama je sama da budemo smireni da nas ne isprovociraju i da ne napravimo neki loš potez. Pretnje koje su nekad bile i koje su mogle da dovedu do nekog političkog pritiska sad gube smisao“, objašnjava naš sagovornik.\nAntić: Ako je Srpska kao NDH, da li je Incko kao Hitler?\n11 Januar 2017, 20:15\nProfesor ustavnog prava na Univerzitetu u Banjaluci dr Mile Dimčić objašnjava da je prema Ustavu BiH za vođenje spoljne politike BiH nadležno Predsedništvo BiH, a u njegovo ime predsedavajući predsedništva.\n„Treba imati u vidu i sporazum o civilnom sprovođenju mirnog rešenja, to jest Dejtonskog mirovnog sporazuma kao međunarodnog akta u smislu da je mandat visokog predstavnika da nadgleda mirno sprovođenje rešenja u BiH i da olakša da se prevaziđu sve teškoće koje bi nastale u sprovođenju Dejtonskog sporazuma“, ističe profesor Dimčić.\nOn kaže da visoki predstavnik umesto da se pridržava svojih nadležnosti koristi izjave koje su neprimeren akt.\n„Pozivanje ili upoređivanje sa bilo čim što ne predstavlja kontekst Dana RS moguće je smatrati samo kao derogiranje ustavnih rešenja BiH kojima je RS potvrđena kao entitet ravnopravan i jedinstven i kao državotvorna jedinica u BiH, kao složenoj državi“, naglašava naš sagovornik.\nU tom smislu, on kaže da je sasvim opravdana sankcija najava prekida komunikacije sa visokim predstavnikom.\n„To treba posmatrati u kontekstu pokretanja procesa u BiH da se sudbina ove zemlje prepusti legalnim institucijama i da učešće međunarodne zajednice bude samo u funkciji očuvanja dejtonskog rešenja i puta BiH ka evrointegracijama“, kaže dr Dimčić.\nPredsednik Parlamenta Srpske Nedeljko Čubrilović, komentarišući izjavu visokog predstavnika Valentina Incka, rekao je da se od njega očekuje da štiti ustavni poredak BiH i da bude tumač Dejtona, a ne da svađa narod.\nUdruženje žena žrtava rata RS najoštrije je osudilo izjavu visokog predstavnika u BiH Valentina Incka u kojoj poredi Dan RS sa danom osnivanja NDH i poručilo je da mu treba zabraniti ulazak u Srpsku.\nIncko tražio od međunarodne zajednice da smeni Dodika, protest Srpske UN\n5 Novembar 2016, 10:58\nOd Incka su izvinjenje i prekid saradnje sa njim zatražila i sva udruženja i sve organizacije od javnog interesa za RS. Te organizacije smatraju da je cilj Inckove izjave da se na srpski narod i RS prebaci kolektivna krivica za sve događaje u proteklom ratu, a da se u drugoj fazi, na osnovu kolektivne odgovornosti, zatraži ukidanje RS.\n„Ukoliko traženo izvinjenje izostane, zahtevamo da Vlada proglasi Incka nepoželjnom osobom na prostoru RS i prekine sve kontakte sa njim“, navodi se u saopštenju.


Obeleženi Dani slobode u Beogradu\nManifestacija „Dani slobode 2019”, kojom se obeležava oslobođenje Beograda u Prvom i Drugom svetskom ratu, održana je u Beogradu. Obuhvatila je niz događaja, koncerata, izložbi , kao i memorijalni defile „Pobeda slobode”.\nAleksandar Gatalica je naveo da „Dani slobode”, kako i sam naziv manifestacije govori, slave pre svega slobodu.\n– Mislim da je ideja da se napravi manifestacija između dva važna datuma u istoriji Beograda, 20. oktobra i 1. novembra, zaista odlična. To je ujedno i odličan povod da se podsetimo svega što je ostalo nakon 20. veka, koji se često naziva vekom ideologija. Ono što je karakteristično za period nakon 20. veka i što je konstanta u tom periodu jeste sloboda. Pokušali smo da skrenemo pažnju na oba datuma kada je Beograd oslobađan i da neke pomalo zaboravljene stvari prezentujemo publici – rekao je Gatalica\nPredsednik Skupštine grada Beograda Nikola Nikodijević rekao je da je ponosan što je Skupština grada donela odluku da se jednom manifestacijom zajedno obeleži oslobođenje Beograda u Prvom i Drugom svetskom ratu.\nSvi programi u okviru manifestacije bili su besplatni, a više detalja i galeriju fotografija možete pogledati na sajtu Dani slobode.


KO OTUĐUJE VLASINU?\nProces privatizacije - koji je do sada ispunio kvotu prodaje 167 preduzeca i time država inkasirala 292 miliona evra - u svom inercijskom povodu preti da prede granicu koncentracije pozitivnih promena.\nGranica privatizacije ne sme da prede u fazu razbaštinjenja naroda odnosno rasprodaje prirodnih i nacionalnih dobara. Zato je nedopustiva odluka da se Vlasinsko jezero, sa bliskom okolinom vlasinske regije, proceni kroz vrednost investicije od 770 miliona evra.\nNiko normalan u svetu ne rasprodaje prirodne resurse. To znaci da niti i jedna vlada ili agencija za privatizaciju ili ekspertska grupa nema prava da otuduje prirodne resurse kao nasledena dobra.\nLažna ekološka oblanda po kojoj je »Vlasina« projekat vredan investicije od 770 miliona evra ne može da zamaže oci, jer niko na svetu nece da sponzoriše sa 770 miliona evra srpsku, ekološki uredenu životnu sredinu.\nOcito da je po sredi plan rasprodaje prirodnih dobara i da neko, svesno ili nesvesno, u Vladi Srbije pravi greške u sprovodenju privatizacije.\nDa li je rasprodaja »Vlasine« posledica pokazanog strucnog nepunoletstva Vlade Srbije (nemacki strucnjaci rade na našim katastarskim knjigama i taj posao je orocen na 10 godina)? Ili je to, možda, posledica naopako postavljene pravne države (pošto americki FBI i nemacka BKA - Bundeskriminalamt otvaraju svoje kancelarije u Beogradu) pokazace izbori koje ni sadašnja vlada nece moci da izbegne!\nUdruženje intelektualaca iz Niša, »Srpska nacionalna svest«, najenergicnije protestuje protiv ovakvog odnosa Vlade Srbije prema dobrima od nacionalnog prioriteta i aljkavog odnosa prema vitalnim institucijama sistema.\nNa isti nacin Udruženje ocenjuje da je proces privatacije kod nas poprimio patološke karakteristike i da je izgubio svaki kompas u želji da što je moguce brži nacin obezbedi državi priliv finanskijskih sredstava. U konkretnom slucaju rasprodaje Vlasine poslednju rec ce imati narod ovog kraja, a ne vladini »eskperti«.\nUdruženje »Srpska nacionalna svest«, koje je proces privatizacije prihvatilo kao ekonomski opravdano opredeljenje, ne može da se saglasi sa privatizacijom koja razbaštinjuje sopstveni narod - niti može da prihvati da strane službe ureduju institucije od vitalnog znacaja za jedan narod.\nNiš, 3. februar 2003.\n» Srpska nacionalna svest«


Beograd, 26. aprila 2022. – Roman Vadima Leventalja Maša Regina objavljen je nedavno u izdanju Arhipelaga u prevodu Dušana Patića. To je prvi prevod neke knjige ovog ruskog pisca na srpski jezik. Maša Regina je priča o mladoj ruskoj filmskoj režiserki Maši Regini koja je prošla put od studentkinje iz provincije do evropske zvezde koja čvrsto korača po crvenim tepisima Venecije, Berlina i Kana. Roman priča o tri njena muškarca, ali i istorija predane, žestoke i požrtvovane...\nMaša Regina je priča o mladoj ruskoj filmskoj režiserki Maši Regini, koja je prošla put od studentkinje iz provincije do evropske zvezde koja čvrsto korača po crvenim tepisima Venecije, Berlina i Kana. Ovo je priča o njena tri muškarca, istorija predane, žestoke i požrtvovane ljubavi, povest o neobično isprepletenim sudbinama. Maša Regina je inteligentan i žestok roman koji s nemilosrdnom psihološkom analizom i prodornom dubokom istinitošću pokazuje kakvu cenu plaća čovek...


Ознака: Crvena Zvezda | Sve u svemu\n29/12/2016 Vladimir Sve u svemuArena, Beograd, Crvena Zvezda, CSKA Moskva, Delije, Evroliga0 comment\nŠampion Evrope, moskovski CSKA, nemoćan i potpuno nadigran pred više od 18.000 navijača, koji nisu mogli poželeti bolji novogodišnji poklon! Nakon Makabija, Reala, Barselone, ovo je još jedna velika pobeda Crvene Zvezde u Evroligi ove sezone. Padaju velikani jedan po jedan, u četvrtak je savladan CSKA, tim koji je u prethodnih 14 kola imao svega dva poraza. Pamtiće se prvih pet minuta meča, i furiozna serija „Crveno-belih“ koji su poveli 13:0! Nemoćni Itudis bio je primoran da promeni celu startnu petorku, da bi Teodosić tek na sredini prve četvrtine postigao…\n23/12/2016 Vladimir Sve u svemuCrvena Zvezda, Evroliga, Real Madrid0 comment\nCrvena zvezda mts je savladala prvaka Španije pred oko šest i po hiljada gledalaca u dvorani „Aleksandar Nikolić“ u okviru 14. kola Evrolige. Izabranici Dejana Radonjića slavili su protiv madridskog Reala rezultatom 82-70 (20-19, 23-16, 19-16, 20-19). Zvezda je do šestog trijumfa u Evroligi ove sezone stigla na krilima neverovatnog Marka Simonovića, i nošena neverovatnim navijanjem oko šest i po hiljada navijača u dvorani „Aleksandar Nikolić“. Prve poene na utakmici postigao je Luka Dončić, ali mu je već u sledećem napadu odgovorio Dženkins istom merom. Zvezda potom pravi seriju od…\n16/12/2016 16/12/2016 Vladimir Sve u svemuCrvena Zvezda, Evroliga, Makabi0 comment\nFantastično crveno-belo veče u hali „Aleksandar Nikolić“. Košarkaši Crvene zvezde deklasirali su favorizovani Makabi sa 83:58 (19:14, 23:10, 23:18, 18:16) u 12. kolu Evrolige. Izabranici Dejana Radonjića ostvarili su važan trijumf, jer su prekinuli seriju od tri vezana poraza u elitnom takmičenju. Istovremeno crveno-beli su ostvarili prvu evroligašku pobedu u bivšem „Pioniru“. Zvezda je utakmicu prelomila u prvom poluvremnu, tačnije drugoj četvrtini kada je snažnom odbranom i velikom energijom stekla visoku prednost, koju je uvećavala iz minuta u minut. Košarkaši srpskog i regionalnog šampiona u narednom kolu, u utorak, gostuje…


Dr Nenad Stanković - KAKO SMANJITI PREKOMERNO ZNOJENJE\nNaslovna / Otvoreni um / Dr Nenad Stanković\nPriroda mog posla zahteva odelo, košulju i kravatu. Kada osetim da mi je vruće prilikom držanja prezentacije, neretko skinem sako. Tada primećujem tragove znoja na košulji i postajem nervozan. Moja napetost raste kada to počnu da primećuju i drugi. Opterećen tom činjenicom, teško mi je da se usredsredim na svoje zadatke – reči su mog pacijenta koji se već decenijama bavi marketingom u jednoj velikoj kompaniji\nIako je znojenje prirodan proces kojim se telo rashlađuje, prekomerno lučenje znoja na dlanovima, stopalima i ispod pazuha, može biti veliki psihološki, socijalni, ali i egzistencijalni problem s obzirom na to da neki poslodavci nemaju razumevanja za ovaj problem poistovećujući ga sa neurednošću i nebrigom o svom izgledu.\nOd smanjenog samopouzdanja do depresije\nAko bismo želeli da definišemo ovaj zdravstveni problem, zaključili bismo da nije reč o bolesti, već o stanju nekontrolisanog znojenja koje prelazi potrebe normalne termoregulacije tela. Ipak, mnogim ljudima ova pojava otežava svakodnevno funkcionisanje u različitim oblastima života. Naime, rezultati jedne opsežne američke studije potvrđuju da je kod čak 50% ispitanika sa ovim stanjem zabeležen pad samopouzdanja, kod 38% osećaj neprijatnosti, dok je kod 34% učesnika uočeno osećanje nezadovoljstva. Naročito je zabrinjavajuć podatak koji pokazuje da se kod preostalih 20% ispitanika mogu zapaziti znaci depresije. Iako nije ozbiljan medicinski problem, hiperhidroza ili pojačano znojenje često izaziva nesigurnost, povlačenje u sebe, a samim tim i izvesno ograničavanje na ličnom i profesionalnom planu. Kvalitet života se narušava i osobe sa ovom tegobom uglavnom izbegavaju kontakte i otuđuju se od drugih ljudi.\nUživanje u sopstvenoj koži\nKada svojim pacijentima predložim botulinski toksin (botoks) kao odlično rešenje, uglavnom nailazim na njihovo neodobravanje. Nedovoljna informisanost i interpretacija medija o botoksu u velikoj meri utiču na formiranje određenog stava kod pacijenata. Kako bismo razbili brojne predrasude o njegovim štetnim dejstvima na kojima se insistira u javnosti, razgovaramo o svim prednostima ove procedure. Pored toga što se primenjuje u korigovanju bora na licu, botoks se uspešno koristi u smanjenju bola na vratu i leđima, a veoma je efikasan i u lečenju MIGRENE. Tako je svoju primenu pronašao i u rešavanju problema nekontrolisanog znojenja jer blokira inervaciju znojnih žlezda u predelu gde se ubrizgava. FDA je 2004. godine zvanično odobrila njegovu upotrebu u lečenju hiperhidroze. Botulinski toksin je prirodni, prečišćeni protein koji ima sposobnost da na nekoliko meseci blokira oslobađanje neurotransmitera u nervnim završecima sprečavajući sekreciju znojnih žlezda. Postupak je potpuno bezbedan i komforan i omogućava pacijentu da normalno funkcioniše, oseti veliko olakšanje i uživa u sopstvenoj koži bez straha od pojave vlažnih tragova na odeći.\nbotoks botulinski toksin depresije dr Nenad Stanković Estera FDA hiperhidroza MIGRENE\t2016-06-28


Oplemenjen prostor Pedijatrije\nDatum kreiranja četvrtak, 08 februar 2018 06:53\nOdeljenje Pedijatrije koje je protekle godine rekonstruisano zahvaljujući donaciji fudbalera Matije Nastasića, oplemenjeno je likovnim radovima polaznika likovne radionice Centra za kulturu.\nNajmlađi talentovani polaznici u likovnoj radionici Centra za kulturu, mentora Katarine Marinković, samoinicijativno su se dogovorili da sve svoje radove poklone obnovljenom odeljenju Pedijatrije Opšte bolnice Valjevo. Rekonstruisano odeljenje sa prijemnim holom u kome se i obavljaju posete je i ujedno sada novi izložbeni prostor. Od najmlađih za najmlađe ovo je lep gest i način da se radovi vide u novom ambijentu. Mentor Katarina Marinković je prilikom postavke likovnih radova u hol Pedijaterije rekla da će i ubuduće polaznici likovne radionice Centra za kulturu svojim radovima i aktivnostima oplemenjivati prostor u kome se leče deca.\nGodišnje se na našem odeljenju Pedijatrije hospitalizuje oko 1000 pacijenata kojima je obezbeđena dijagnostika i lečenje predviđeno za sekundarni nivo pedijatrijske zdravstvene zaštite.


Pevač je nakon razlaza sa ženom navodno ostao u dobrim odnosima sa njom zbog ćerke, a kako su oboje ubrzo uplovili u nove emotivne veze, delovalo je kao da više i nema mesta nečijoj sujeti, te da svako nastavlja svoj život. Međutim, kada se pronela vest da Lazić na jesen planira venčanje sa novom devojkom Marinom, Ana, kojoj to nikako ne ide u prilog, stavila mu je do znanja da je to nemoguće zato što ona neće pristati na sporazumni razvod.\n- Kada su rešili da se raziđu, Ana i Darko su se dogovorili da ostanu u braku, ali da žive na različitim adresama. Navodno je Sevićka to predložila zbog ćerke Lorene, ali i finansijske sigurnosti, a Lazić je pristao na to da budu neformalno razvedeni, a da pred zakonom i dalje budu muž i žena. Oboma im je odgovaralo da što više izglade odnose i da mogu normalno da komuniciraju i da se čuju oko deteta. Darko je nastavio da ih obilazi, da kupuje stvari i igračke za naslednicu, a i Ani daje novac za sve što joj je potrebno u kući i oko Lorene. On im čak finansira i letovanja i zimovanja, tako da su njih dve nastavile da žive u luksuzu - priča za "Srpski telegraf" izvor blizak bivšem paru i dodaje:\n- Logično, sve bi se to promenilo kada bi se Darko ponovo oženio, pa Ana ni u ludilu sada ne bi pristala na zvanični razvod i odrekla se svega. Kada bi sudski okončala brak sa Lazićem, ona i njihova mezimica bi živele od alimentacije, što nikako nije isto kao sada, kada finansijski ima sve kao i dok su živeli zajedno - tvrdi izvor.\nPodsećanja radi, Lazićevi roditelji, kojima se Sevićka navodno nikada nije ni sviđala, jedva su dočekali da dobiju novu snajku. Pogotovo što je u pitanju devojka iz njihovog kraja, gde se svi dobro poznaju, pa su Darkovi oduševljeni Marinom, koja je skromna i fina.


Mond: Makron i Dragi za "konfederaciju“ EU sa Zapadnim Balkanom, Šolc uzdržan - Kosovo Online\nMond: Makron i Dragi za "konfederaciju“ EU sa Zapadnim Balkanom, Šolc uzdržan\n10. Maj 2022. • 16:01\nFrancuski predsednik Emanuel Makron ima podršku Italije za stvaranje "evropske političke zajednice", koja bi zemljama Zapadnog Balkana, Ukrajini, Gruziji i Moldaviji omogućila da se ekonomski priključe Evropskoj uniji ako poštuju evropske vrednosti, piše francuski list Mond, prenosi N1.\nMakron ima podršku italijanskog premijera Marija Dragija za predlog formiranja „evropske političke zajednice“, kojom bi, kako ocenjuje Mond, bila stvorena „Evropa u dve brzine“.\nTo se poklapa s izjavom bivšeg italijanskog premijera Enrika Lete da je naročito nužno otvoriti vrata približavanju Uniji Ukrajine, koja je u ratu s Rusijom, kroz stvaranje „evropske konfederacije“ u kojoj bi EU bile pridružene i zemlje Zapadnog Balkana, kao i Gruzija i Moldavija.\nMakronov predlog je dobio vidan odjek u javnosti i medijima u EU, ali se ukazaje i da je nemački kancelar Olaf Šolc, posle jučerašnjeg razgovora s francuskim predsednikom u Berlinu, ukazao da je to "veoma zanimljiva zamisao s obzirom na velike izazove" s kojima je Unija suočena.\n"Ali, to ne sme sprečiti ono što smo započeli, a to su zahtevi za članstvo u EU na kojima dugo radimo sa zemljama Zapadnog Balkana", dodao je Šolc.\nFrancuski mediji podsećaju da je evropsku konfederaciju još 1989. predložio tadašnji predsednik Francuske Fransoa Miteran, ali da nije naišao na podršku, i navode da je Makron sada naglasio da je stvorena situacija u kojoj je nužno da sve evropske zemlje "pokrenu istorijsko razmišljanje o budućnosti kontinenta".\nGeneralni sekretar italijanske Demokratske partije i predsednik Instituta Žak Delor, navodi da priključivanje zemalja Zapadnog Balkana i Ukrajine, Gruzije i Moldove Uniji naročito može da ukloni razočaranje i nezadovoljstvo zbog sporog napretka zapadnobalkanskih partnera na putu ka članstvu u EU.\nMakron je juče, tokom govora u Evropskom parlamentu, ostavio mogućnost da u "evropsku političku zajednicu" budu uključene i države koje su napustile EU ili su odustale od ulaska, Velika Britanija i Island.\nEmanuel Makron Francuska Italija Nemačka EU\nMakron predlaže formiranje nove političke unije za zemlje koje nisu članice EU\nFrancuski predsednik Emanuel Makron založio se danas za stvaranje "Evropske političke zajednice", pomoću koje bi se povećala saradnja EU sa evropskim zemljama koje nisu članice Unije, poput Ukrajine, pošto njihovo pristupanje nije realno u skorijoj budućnosti, prenosi B92.\nZaracin: Vizna liberalizacija Kosova je veoma važna jer naglašava kredibilitet EU\nFon der Lajen: U junu odgovor o zahtevu Ukrajine za članstvo u EU


Podrška za Roditeljsku kuću i Udruženje Srce za djecu koja boluju od raka mogla bi se po prvi put naći u budžetu Zeničko-dobojskog kantona čije se usvajanje očekuje naredne sedmice.\nDvije osobe povrijeđene su ubodima noža sinoć u sarajevskom naselju Dobrinja, potvrđeno je jutros iz Ministarstva unutrašnjih poslova Kantona Sarajevo.\nGrabar-Kitarović: Mjesta pijeteta volim posjećivati u tišini\nGrabar-Kitarović se zaustavila u mjestima stradanja Bošnjaka i Hrvata, Ahmićima i Križančevu Selu, što nije bilo planirano službenim protokolom posjete\nJasno je kako HDZ i na ovaj način pravi alibi za svoj scenario blokade države\nSarajevo: Građani prijavili pokušaj razbojništva\nGrađani sarajevske općine Novi Grad jučer su svjedočili neobičnoj sceni u ulici Ante Babića. Naime, kako je danas saopćeno iz Ministarstva unutrašnjih poslova Kantona Sarajevo, građani su primijetili i prijavili da je u toku krađa automobila.\nTakođer iz te stranke ističu da izjave zvaničnika o statusu entiteta RS kao države predstavljaju direktan atak na Dejtonski mirovni sporazum\nPronađeno beživotno tijelo, radi se na identifikaciji\nPripadnici FUCZ-a danas su pronašli beživotno tijelo muškarca u rijeci blizu mjesta Bojnik kod Sarajeva. Prema prvim informacijama, radi se o nestalom Aldinu Muliću za kojim se traga od 13. decembra.\nPredsjednik RS-a Milorad Dodik izjavio je danas da je jedna od ambasadorica u BiH uputila pismo u kojem navodi da RS treba da odustane od obilježavanja 9. januara kao "Dana RS-a“, što je neprihvatljivo.\nPet nesreća u 24 sata, povrijeđeno 13 osoba\nNa području Tuzlanskog kantona u protekla 24 časa dogodilo se pet saobraćajnih nezgoda u kojima je povrijeđeno 13 osoba, saopšteno je iz Ministarstva unutrašnjih poslova Tuzlanskog kantona.\nU većem dijelu BiH do kraja dana oblačno, temperature iznad prosjeka\nPrijepodne je u Hercegovini i na jugozapadu Bosne bilo pretežno oblačno vrijeme, a u ostalim područjima sunčano.\nPravoslavni vjernici koji poštuju julijanski kalendar danas slave Božić - rođenje Isusa Hrista.\nČedomir Lukić izjavio je za Fenu da je tokom ove zime evidentno smanjena zagađenost zraka u odnosu na prošlu godinu na području Kantona Sarajevo.\nNa Bjelašnici trenutno sunčano, vertikalni transport u funkciji\nNa Bjelašnici je trenutno sunčano s temperaturom u Babinom dolu od 5 stepeni C, na vrhu Bjelašnice je 0 stepeni, dok su na Malom polju na Igmanu izmjerena 3 stepena C.\nVeliki interes mališana za besplatne termine klizanja u Hastahani\nNačelnik Općine Centar Sarajevo Nedžad Ajnadžić početkom nove 2018. godine najavio je termine za besplatno klizanje u parku Hastahana, a za tu svrhu iz općinskog budžeta je namijenjeno 20.000 KM.\nEU: Strateški plan ruralnog razvoja BiH važan\nDelegacija EU i Ured specijalnog predstavnika Evropske unije u BiH pozdravljaju usvajanje Strateškog plana ruralnog razvoja Bosne i Hercegovine od strane Vijeće ministara, uz podršku entitetskih Vlada i Vlade Brčko distrikta.\nRadovi na rekonstrukciji i proširenju kapaciteta Međunarodnog aerodroma Tuzla u punom su jeku. Značit će prekretnicu u radu aerodroma, s obzirom na to da će značajno povećati broj putnika koje je moguće opslužiti.\nNovalić smatra da će federalni budžet biti usvojen već naredne sedmice, te da neki nisu vidjeli štetne posljedice neusvajanja budžeta


Divac for President - Izbori u JOK-u - Nedeljnik Vreme\nIzbori u JOK-u\n23. 3. 2001. / 9.59\nČlanovi Skupštine JOK-a, njih 78, biraće ove subote između dve jugoslovenske košarkaške legende, Kićanovića i Divca, ali ovde se ne radi (samo) o demokratiji\nGodišnjicu sramnog "gubljenja" kandidature za članstvo u Sportskoj komisiji MOK-a obeležila su protekle nedelje dva događaja. Prvo je Hokejaški savez Jugoslavije (!) kandidovao Divca za novog predsednika MOK-a, što je on u otvorenom pismu javnosti prihvatio; potom je aktuelni predsednik i kandidat većine sportskih saveza za reizbor, Dragan Kićanović, izašao sa saopštenjem koje je, konačno, bar delimično rasvetlilo "slučaj Divac". Zapravo, Kićanović je svojom izjavom verifikovao najveći deo onoga što je objavljeno u "Vremenu" početkom februara. Ostaje nada da će se jednog dana slučaj rasplesti do kraja, odnosno saznati kako je izvesni Zoran Anđić, sa čijim ovlašćenjem i u čije ime uspeo da iz Centrale DHL-a u Briselu vrati u Beograd pošiljku koja je bila na putu za Lozanu. Sumnjamo da je moć bivšeg ministra za sport Velizara Đerića sezala čak do Brisela. U celom prljavom poslu on je bio samo "izvođač radova". Ostaje da se potvrdi i sazna ko su bili nalogodavci.\nKićanović je svojim objašnjenjem u finišu izborne nedelje zaigrao na sve ili ništa, ali nije odgovorio na ključno pitanje – zašto sve što je rekao 20. marta 2001. nije rekao 20. marta 2000? Ta "greška u koracima" mogla bi ga koštati predstojećih izbora, ali u celoj stvari smeta što neki kojima Kićanović nije po volji zbog uloge u "slučaju Divac" ili nečeg drugog nemaju tri čiste da javno izađu sa kritikom i argumentima, ako ih imaju, i kažu zašto su protiv produženja mandata sadašnjem predsedniku. Utisak je, uz sve ograde, da je Vlade Divac ubačen u igru da bi se srušio Dragan Kićanović.\nDivac je, kao pametan čovek, sigurno toga svestan, ali – pošten i otvoren, kakvim ga je bog dao – pristaje da uđe u proceduru jer, jednostavno, veruje da može da pomogne jugoslovenskom sportu. U pismu javnosti Divac kaže:\n"Imajući u vidu sve okolnosti koje su prethodile izborima za predsednika JOK-a, ali i ono što u narednom periodu očekuje olimpijsku organizaciju, smatram da je u interesu našeg sporta da prihvatim kandidaturu za predsednika JOK-a. Osnovni razlog i ključni motiv je to što verujem da mogu značajno da pomognem našem olimpijskom pokretu i doprinesem još većem ugledu jugoslovenskog sporta u svetu. Dodatni motiv, ali i obavezu, predstavlja poverenje koje mi ukazuju svi koji podržavaju moju kandidaturu za ovu značajnu funkciju.\nČinjenica da moja profesionalna košarkaška karijera u SAD i dalje traje, ne bi trebalo da predstavlja otežavajuću okolnost, s obzirom na to da svojim sportskim autoritetom, ugledom i mnogim prijateljstvima i poznanstvima koje sam stekao u košarkaškom i sportskom svetu, mogu da dam značajan doprinos promociji našeg sporta.\nSlučaj stopiranja moje kandidature za člana Sportske komisije MOK-a, koji je u našoj javnosti digao veliku prašinu, za mene ne postoji. Međutim, ukoliko budem izabran za predsednika JOK-a, učiniću sve da se slučaj definitivno rasvetli, kako se takve stvari nikada više ne bi ponovile. Insistiraću na rasvetljavanju ne iz ličnih razloga već zbog interesa i ugleda jugoslovenskog sporta u svetu.\nUkoliko ne budem izabran, odnosno ako odgovorni ljudi budu smatrali da neko drugi može više da doprinese, pružiću punu podršku izabranom kandidatu i dalje ću, kao i do sada, činiti sve da naš sport i naša zemlja zauzmu značajno mesto u svetu, koje im po svemu i pripada."\nDivac ne ostavlja nikakvu dilemu oko svog budućeg statusa: on ne namerava da završi karijeru da bi se posvetio predsednikovanju u JOK-u, stavlja svima do znanja da – ako im je potreban – moraju računati sa tim da će on posao raditi uglavnom iz Amerike. Njegova je ideja da, ako bude izabran, primeni sličan recept kao u Partizanu, čiji je takođe predsednik: dobra dnevna koordinacija sa jednim sposobnim operativcem. U Partizanu ima Sašu Danilovića, u JOK-u bi morao da nađe nekoga, ali to je manji problem. On vrlo dobro zna da se od njega ne očekuje da vodi "visoku politiku" već, prevashodno, da obezbeđuje što bolje uslove, što znači da traži pare, i on je spreman da se suoči sa tom obavezom. Njegovo ime otvara mnoga vrata, i sa te strane izbor ne može biti bolji, ali odmah mora biti jasno koja je njegova pozicija i šta se od njega traži. Pogubno bi bilo da ga neko sutra proziva što "ne dolazi na posao".\nNovi ministar za sport Vojislav Andrić u svojoj izjavi (prema sajtu "Sportske centrale") o "profilu budućeg predsednika" JOK-a kaže: "Dozvoljavam sebi slobodu da preporučim neke od kriterijuma po kojima bi trebalo birati čelne ljudi na izbornoj skupstini 24. marta. Čovek koji treba da vodi JOK treba da bude iz sporta koji je Jugoslaviji doneo zlatnu olimpijsku medalju, zatim da ima izuzetan sportski autoritet, kao i da je uvažavan u međunarodnim sportskim organizacijama." U nekim našim novinama ta se izjava pojavila i sa malo drugačijom nijansom, umesto "da bude iz sporta koji je Jugoslaviji doneo zlatnu medalju", pisalo je da bude "sportista koji je Jugoslaviji doneo zlatnu medalju", što je ram za sliku Kićanovića jer je on bio olimpijski šampion u Moskvi 1980, a Divac "samo" dvostruki olimpijski vicešampion u Seulu i Atlanti.\nDovoljno da izazove malu zabunu "koga podržava Ministar", iako se Ministarstvo, ako ga konsultuju i traže mišljenje, "ne meša u izbor".\nNova TV Košava\nŠirenje posla – Lufthanza\nSukob legaliteta i legitimiteta\nMakedonija u očima Zapada\nNa licu mesta – Tetovo\nEkskluzivno – Zoran Đinđić piše za "Vreme"


MO BiH: Buduće oficire birati na objektivan, transparentan i fer način – Radio Vitez\nTestiranjem kandidata provjerom testa fizičke spremnosti i testa znanja iz engleskog jezika, koje je obavljeno krajem oktobra 2017. godine u regrutnim centrima u Tuzli, Banjoj Luci, Čapljini i Sarajevu, završena je prva faza u procesu odabira V klase budućih oficira OS BiH.\nOvaj program odabira oficirskog kadra u Oružanim snagama BiH traje već četiri godine. I ove godine na javni konkurs su se mogli prijaviti svi mladi građani i građanke iz BiH sa završenim fakultetom, koji su mlađi od 27 godina na datum 1. januar 2019.\nZa testiranja u I fazi odabira, koja su provedena od 16. do 26. oktobra 2017. godine u centrima za regrutiranje i tranziciju, planiran je 261 kandidat, a testiranju se odazvalo ukupno 214 kandidata, od kojih 173 muškarca i 41 žena. Prema rezultatima testiranja, eliminiacioni prag su prošla 104 kandidata.\nTestiranju kandidata prisustvovali su predstavnici Ministarstva odbrane BiH, Oružanih snaga BiH, Štaba NATO-a u Sarajevu, kao i Ambasade UK Velike Britanije i Sjeverne Irske, koja je u projekat uključena od samog početka, kroz planiranje, pripremu i medijsku podršku.\nZamjenik ministra odbrane za upravljanje resursima Boris Jerinić je povodom završetka I faze procesa odabira kazao da se proces vodi na krajnje profesionalan i transparentan način: „Naši mladi oficiri se školuju i obučavaju i na akademijama prijateljskih zemalja, gdje postižu odlične rezultate. Međutim, to je manji broj lica, što ne zadovoljava potrebe zanavljanja oficirskog kadra. Sa ovim procesom odabira, koji je kvalitetan i savremen i koji se vodi uz podršku MO Velike Britanije i Ambasade Velike Britanije u BiH i Štaba NATO-a u BiH, očekujem da ćemo u procesu odabira imati visoke rezultate i odabrati najbolje buduće oficire i lidere u Oružanim snagama BiH. Dosadašnje aktivnosti odvijaju se željenom dinamikom, transparentno, objektivno i na zadovoljstvo predstavnika MO i OS BiH, Ambasade Velike Britanije i Štaba NATO-a u Sarajevu.“\nPomoćnik ministra odbrane za upravljanje personalom Sead Muratović, koji je prisustvovao testiranjima koja su se odvijala tokom I faze testiranja, kazao je da je „Ministarstvo odbrane BiH osiguralo ambijent da se proces selekcije kandidata za buduće oficire odvija na fer i transparentan način, gdje će individualni kvaliteti svakog pojedinca doći do maksimalnog izražaja. Prisustvom na lokacijama testiranja uvjerili smo se da proces ide u željenom pravcu, uz najsavremenije metode odabira i maksimalno kvalitetno.“\nU Centru za profesionalni razvoj OS BiH na lokaciji kasarne “Travnik”, u ponedjeljak 6. novembra će započeti II faza provjere za 104 kandidata koji su zadovoljili provjeru u I fazi odabira. Testiranje će se obaviti u dvije grupe, prva grupa od 6. do 10. novembra, a druga grupa od 13. do 17. novembra.\nPrevious ArticlePotrebna dadilja za dvoje djece u ŠvicarskojNext ArticleMogli bismo doći u situaciju da uvozimo kadar u građevinarstvu\n22. listopada 2018. 15:02 22. listopada 2018. 18289


Sve spremno za treninge – Korupcija (ni)je opcija – Društvo za akademski razvoj\nBrojimo sitno do početka prvog od ukupno tri treninga za studente i omladinu političkih partija u okviru našeg projekta „Korupcija (ni)je opcija„.\nPrvi trening biće organizovan u subotu, 5. decembra sa početkom u 10 časova. Okupljanje učesnika koji su se prijavili za ovaj dan (a koji će potvrdu dobiti putem mejla koji su ostavili u kontaktu) zakazano je za 9 časova i 30 minuta ispred zgrade Gradske opštine Vračar.\nOd 10 časova do 10 časova i 30 minuta biće održano prvo predavanje pod nazivom „Korupcija: zakoni i praksa“. Za njim od 10 časova i 30 minuta do 11 časova sledi predavanje „Mehanizmi za sprečavanje korupcije: Da li je korupcija naša sudbina?“, nakon čega pravimo kraću pauzu za osveženje i prvu jutarnju kafu (kako kome).\nNakon pauze očekuje nas uzbudljiva panel diskusija na temu „Političko zapošljavanje: mit ili realnost?“ koja počinje u 11 časova i 10 minuta. Posle još jednog osveženja sledi predavanje u 12 časova i 5 minuta, na temu „Iskustva iz inostranstva“, da bi posle toga usledila velika pauza za ručak.\nOd 13 časova i 20 minuta počinje druga panel diskusija na temu „Da li postoji alternativa? Imamo li izbor?“, a nakon nje i kraće pauze sledi poslednje predavanje za taj dan „Biznis kao alternativa“ od 14 časova i 25 minuta, do 15 časova. Poslednjih sat vremena, do 16 časova, rezervisano je za radionicu u kojoj će učestvovati svi učesnici treninga.\nNa početku treninga, sve učesnike čeka detaljna agenda sa spiskom predavača i panelista. Imena predavača i panelista otkrićemo široj javnosti pred i za vreme trajanja treninga. Drugi i treći trening (nedelja 6. decembar i 7. decembar) imaju isti raspored predavanja, pauza i panela, s tim što će se negde menjati predavači.\nVerujemo da će svi učesnici imati priliku da se pre svega dobro upoznaju sa temom korupcije u vidu stranačkog zapošljavanja u Srbiji, kao i da će nakon treninga biti spremni da zajedno sa nama rade na poboljšanju sveukupnog stanja u toj oblasti.


Beograd, 03. Maj 2010. PR Objave: Saopštenje -\nIvan Stević, profesionalac u srpskom profi timu "Partizan Srbija" osvojio je odlično peto mesto na trci "Memorijal Oleg Djačenko" u kategoriji 1.2 za svetske bodove u Moskvi održanoj na čuvenoj olimpijskoj stazi Krilatsko.\nInternacionalac u profi ekipi "Partizan Srbija" Sobal (Belorusija) stigao je 13. a pobednik trke "Kup gradonačelnika" održane 1. maja srpski profesionalac Žolt Der 14. obojica u vremenu 3:37,45 minuta. Esad Hasanović je završio na 19. mestu sa vremenom 3:38,13 časova!\n- Trka je bila paklena, od 96 biciklista završilo je samo 25 – kaže trener ekipe "Partizan Srbija" Dušan Banović. - Stević je sjajno vozio, veoma borbeno i malo je nedostajalo da se nađe na postolju. Pravi junak trke je mladi srpski reprezentativac Nikola Kozomara, "vukao" je i radio za ekipu, na kraju je, umoran, otišao u boks... Treća trka nas očekuje u ponedeljak 3. maja "Velika nagrada grada Moskve" takođe u kategoriji 1.2, potom sledi mali odmor i učestvaćemo na etapnoj trci kategorije 2.2 "Pet krugova oko Moskve" od 6. do 10. maja.\nbiciklizam, trka, partizan srbija, krilatsko, memorijal olegdjacenko\nq: 19 - t: 0.03375 sec


Nezavisni blok podržava inicijativu ''Slobodni za praznike!'' | Portal 072info\nNezavisni blok podržava inicijativu ”Slobodni za praznike!”\nInicijative i mjere Nezavisnog bloka koje se odnose na rasterećenje i unapređenje poslovnog ambijenta, povećanje plata i poboljšanje statusa radnika, a koje je poslanik u Parlamentu FBiH Amer Obradović uputio Vladu FBiH, nažalost su odbijene. Radi se o inicijativamakoje se odnose na priznavanje uplaćenih doprinosa u staž po osnovu ugovora o djelu, ukidanje poreza na dohodak do 600 KM mjesečno, te promjenu obračuna osnovice za obrte i srodne djelatnosti u poljoprivredi i šumarstvu kao i za poduzetnika koji obavlja djelatnost trgovca pojedinca, a koja se stalno povećava zbog rasta prosječne plate u FBiH. Vlada FBiH je odbijanje ovih važnih mjera obrazložila ”parlamentarnom procedurom” i ”usklađivanjem sa drugim propisima”…\n”Nažalost, Vlada FBiH ekspresno djeluje kada treba građanima povećati cijenu plina. Danas u medijima možemo pročitati da je jedan trgovinski lanac ostvario dobit od skoro 100 miliona KM, a radnici moraju raditi vikendom, za praznike itd, uz minimalne plate. Vlada, naravno, treba osigurati zdrav poslovni ambijent, ali i zaštititi radnike. Odbijanjem inicijativa koje štite radnike i poboljšavaju ukupni poslovni ambijent, Vlada FBiH šalje poruku da postoji samo za odabrane. Lično ću se zalagati da radnici imaju poštene uslove za rad i adekvatne plate, te s tim u vezi podržavamo i protest ”Slobodni za praznike!” kojeg organizira Sindikat trgovine i uslužnih djelatnosti BiH” izjavio je Amer Obradović, poslanik Nezavisnog bloka u Parlamentu FBiH.\n”Nezavisni blok se kroz svoju kampanju zalagao za društveno-odgovorne politike i bolja prava svih građana BiH. Od samog početka se zalažemo za bolja primanja radnika, a samim tim i njihova prava su danas nažalost na najnižem nivou”, izjavio je Edib Smolo, generalni sekretar Nezavisnog bloka.\nDjetelina sa četiri lista je najjači simbol sreće: Dirljiva fotografija i poruka hrabrog Vede iz Zenice


Danas u Vašingtonu prolećno zasedanje MMF-a i Svetske banke, glavna tema Tramp\nTanjug | 21. 04. 2017 - 07:15h\nFoto: Tanjug/AP Glavna tema zasedanja biće američki predsednik Donald Tramp\nZasedanje te dve institucije, koje okupljaju 189 zemalja članica, omogućiće da se one prvi put suoče sa agendom američkog predsednika Donalda Trampa - "Amerika na prvom mestu" - i to samo na dva bloka udaljenosti od Bele kuće, primećuje britanska agencija Rojters.\n- Glavna tema ovog zasedanja će biti Tramp i efekti njegove politike na međunarodnu agendu - kaže bivši član Upravnog odbora MMF-a, Domeniko Lombardi.\nMMF je nedavno naročito upozorio na Trampov plan smanjenja trgovinskog deficita SAD, koji bi, kako je saopšteno, mogao da sadrži i mere za ograničavanje uvoza.\nZgrada Međunarodnog monetarnog fonda u Vašingtonu\nProtekcionističke mere će, kako je objavljeno u poslednjem izveštaju te institucije, naročito ugroziti rast globalne ekonomije, koji počinje da dobija na zamajcu.\nMMF je, takođe, pre tri dana predstavio dve studije, kojima se ukazuje na opasnosti fiskalnih predloga Donalda Trampa i njegovih ideja o poreskim reformama, koje bi, kako navodi MMF, mogle povećati javni dug, čime bi se ugrozio rast.\nProlećno zasedanje, koje će trajati do nedelje, 23. aprila, ove godine je u senci geopolitičkih tenzija, neizvesnosti u pogledu budućnosti Evropske unije i rastuće nepredvidivosti američkog predsednika, piše britanski list "Gardijan".\nPet tema će, prema pisanju tog lista, dominirati prolećnim zasedanjem, a to su protekcionizam i trgovina, niska produktivnost, politička neizvesnost, migracije i rastuće kamatne stope u SAD.\nUlazak Donalda Trampa u Belu kuću je probudio zabrinutost međunarodnih institucija, kao što je MMF, od novog talasa protekcionizma.\nU strahu da bi Tramp i drugi populistički političari širom sveta mogli da dodatno ugroze usporavanje međunarodne trgovine, MMF će bez sumnje iskoristiti zasedanje kako bi izdao novo upozorenje vezano za posledice protekcionizma.\nPitanje slabog rasta produktivnosti takođe će se naći pred zvaničnicima MMF-a i Svetske banke, jer je to nešto što ima ozbiljne posledice po rast i životni standard.\nMeđu ključnim temama zasedanja biće i neizvestan ishod izbora u Francuskoj i Nemačkoj, povećanje razmera međunarodnih migracija, kao i relativno jak dolar i podizanje troškova zaduživanja u SAD.\nZasedanje dve globalne institucije će okupiti na hiljade delagata, poput ministara finansija, guvernera centralnih banaka i poslovnih lidera.\nZvizdić: Sredstva Svetske banke biće podrška…\nPredsedavajući Saveta ministara BiH Denis Zvizdić danas je održao niz sastanaka sa predstavnicima Svetske banke i Međunarodnog monaternog fonda (MMF) na kojima…\nSutra počinje prolećno zasedanje Skupštine…\nCrnogorska delegacija sa predstavnicima MMF-a…\nCrna Gora je posvećena sprovođenju plana fiskalne konsolidacije, koji bi postavio javni dug na čvrstu silaznu putanju u srednjem roku, rečeno je na sastanku…\nVujoviću nagrada MMF-a i Svetske banke\nMinistar finansija Dušna Vujović dobiće prestižnu nagradu Međunarodnog monetarnog fonda (MMF) i Svetske banke kao najbolji ministar centralne i jugoistočne…\nPovezane teme: MMF , Svetska banka , Vašington , Zasedanje


ODEĆA, OBUĆA, TEHNIČKI UREĐAJI...Sve ovo možete kupiti za 100 DINARA, EVO GDE I KADA - Informer\nPošta Srbije zakazala je prodaju robe iz neisporučivih pošiljki kojima je istekao rok čuvanja za sutra od 10 sati u Smederevu, objavljeno je na internet stranici te kompanije.\nProdaja će trajati do 14 sati u radnoj jedinici Smederevo, a ponuđeno je 206 predmeta.\nPčelarski melem i kutija iznenađena ponuđeni su po početnoj ceni od 30 dinara.\nMOŽE TO I BEZ MESA! Evo zašto je dobro biti vegetarijanac!\nprodaja cena Smederevo pošta pošiljke\n16:19 Zaštitnik potrošača\nDa da.... Sve su to oni već probrali i "počistili"... Ostalo samo smeće na prodaju.... Neverovatno kako pošiljke iz celog sveta stignu do nas(sve se uredno prati, nadgleda i kontroliše) a čim prođu granicu kao da su upale u crnu rupu.... pošiljku nisam dobio a reklamaciju mi ne primaju jer je po njihovoj dokumentaciji pošiljka ISPORUČENA.


Foto: JEFF OVERS / EPA;\nBritanski premijer Boris Džonson je rekao da Britanija ima vremena za postizanje sporazuma s Evropskom unijom o budućim trgovinskim odnosima nakon izlaska 31. januara, preneo je Rojters.\nLider opozicionih laburista Džeremi Korbin kazao je u tv debati sa Džonsonom na BBC da je demokratski socijalizam poboljšao standard najsiromašnijih te kako će mu se stranka ponovo okrenuti ako pobedi na izborima 12. decembra.\n"Imamo dovoljno vremena da izgradimo novo partnerstvo u slobodnoj trgovini, ne samo s EU nego sa zemljama širom sveta", rekao je Džonson.\nKorbin je naveo da će za Džonsonov plan da dogovori trgovinski sporazum sa SAD biti potrebno sedam godina, prenosi Rojters.\nNa pitanje je li socijalizam ili kapitalizam podigao životni standard siromašnih, Korbin se jasno opredelio za socijalizam.\n"Socijalizam sproveden na demokratski način u ovoj zemlji, Skandinaviji i drugim mestima je podigao životni standard najsiromašnijih", rekao je on.\n"NACIONALNA KATASTROFA" Poznati glumac rešio da kao u svom filmu ide od vrata do vrata, cilj mu je da SPREČI BREGZIT\nUoči obeležavanja 70. godišnjice NATO, tenzije su na VRHUNCU: Dok odzvanjaju međusobne uvrede, sve oči su uprte u TROJICU LIDERA\nDodao je i da je laburistička vlada snažno ojačala životni standard nakon Drugog svetskog rata.\n"Naša laburistička vlada će to učiniti ponovo", rekao je Korbin.\nDžonson je kazao da je dinamična tržišna ekonomija jedini način da se dođe do "fantastičnih javnih usluga". On je dodao i da neizvesnost oko Bregzita deluje kao "sidro" za britansku ekonomiju.\nTV DEBATA Džonson i Korbin sukobili se oko Bregzita\n"HAJDE DA ZAVRŠIMO BREGZIT!" Izbori u Britaniji: Džonson slavi najveću pobedu konzervativaca još od Margaret Tačer, Korbinu pozivi da da ostavku\nJEDINI NAČIN ZA IZLAZAK IZ KRIZE Džonson zbog Bregzita pisao Korbinu, traži vanredne izbore 12. decembra\nAnaliza političkog haosa: Do Bregzita će doći, a to bi moglo značiti RASPAD BRITANIJE\nBodroža: Dolazak Megan Foks u Srbiju, biće jedan od najvažnijih datuma za našu kinematografiju\nNajpoznatija Šekspirova dela u ilustrovanoj dečijoj knjizi na poklon u "Blicu"